Кунгил айниши — сабаблари уй шароитида даволаса буладими? даволаш - DAVOLASH\nКунгил айниши — сабаблари уй шароитида даволаса буладими? даволаш\nАвтор Davo На чтение 10 мин Просмотров 1.1к. Опубликовано 23.12.2019\nКунгил айниши — сабаблари, нимадан далолат бериши, бартараф қилиш\nКунгил айниши: асосий сабаблар\nБошқа аломатлар билан бирга кечадиган кунгил айниши\nБош айланиши ва кунгил айниш билан бирга кечадиган касалликлар\nЗаифлик ва кунгил айнишини чақирадиган касалликлар\nЕрталаб кунгил айниши сабаблари\nОвқатдан кейин кунгил айниши сабаблари\nНималар кунгил айниши ва иситмага олиб келади\nКунгил айниши ва ич кетиши\nБолаларда кунгил айниши\nКунгил айнишини даволаш\nКунгил айниши — бу бутунлай бошқа-бошқа сабабларга кўра юзага келган кўплаб касалликларнинг белгиси. У епигастрия — қориннинг юқори қисмидаги ёқимсиз туйғу бўлиб, шунингдек қизилўнгач ва оғиз бўшлиғига тарқалиши мумкин. Ушбу ҳолатнинг табиати кўп омилли. Кунгил айниши мия қайт қилиш марказини нервлар (қорин ва адашган) орқали келфган сигналлар қўзғатиши натижасида юз беради. Кўпинча кунгил айниши билан бирга беморлар гиперсаливация — яъни кўп сўлак ажралиши, тахикардия, тананинг заифлиги, тери оқариши, гипотония, оёқларнинг яхлашидан шикоят қилишади.\nКўп ҳолатларда кунгил айниши безовта қилаверса, қоринда оғриқ кузатилса, демак ошқозон овқатни ҳазм қила олмаётган бўлади. Енг тўғри қарор бу шунчаки қайт қилиб ташлашдир. Шунда йенгиллик бирдан келади. Турли дорилар ичиш, ухлаб қолсам ўтиб кетади дейиш бу нотўғри қарор.\n«Нима учун кунгил айниши мумкин?» деган саволга жуда кўп жавоблар бўлиши мумкин. Кунгил айниши турли омиллар ва касалликлар натижасида юзага келади. Агар кунгил айниши узоқ ва узлуксиз (бир неча кун давомида) давом еца ёки тез-тез безовта қилиб турса, қўшимча аломатлар билан намоён бўлса, ҳаёт сифатини бузса, шифокорга мурожаат қилинг.\nКунгил айнишнинг сабабларига:\nХолесистит. Ўт пуфагида яллиғланиш жараёни ёки бу аъзода ҳосил бўлган тошлар одатда овқат йейиш пайтидаёқ бошланадиган кунгил айнишига сабаб бўлади. Қориннинг кенгайиб оғриши билан бирга оғиздан аччиқлик ёки металлнинг таъми келиши, метеоризм, ўнг қовурға остида оғриқ сезилиши билан бирга кечади.\nБаъзи дорилар.Кўп дори воситаларининг ножўя таъсири орасида кунгил айниши ҳам мавжуд. Одатда буларга темир препаратлари, антивирус, антигелминтлар, антибиотиклар, яллиғланишга қарши дорилар киради.\nЗаҳарланиш. Бу енг оддий, лекин енг кенг тарқалган сабаб. Кунгил айнишининг етиологик омилларидан бири — нотўғри сақланган, сақланиш муддати тугаган, ески маҳсулотларни истеъмол қилишдир.\nГастрит. Ошқозон шиллиқ қаватининг яллиғланиши кунгил айнишига, айниқса овқатдан сўнг кузатилишига сабаб бўлади. Бу епигастриядаги оғриқ, кенгайиш ҳисси билан бирга келади. Уни бартараф етиш учун тўғри рационга риоя қилиш ва гастритни даволаш тавсия етилади.\nМигрен. Сурункали бош оғриғикунгил айниши ва бош айланиши билан бирга кечиши мумкин.\nПиелонефрит. Буйракларнинг яллиғланиши кунгил айнишини келтириб чиқаради, бу қайт қилишгача олиб боради. Муҳим фарқловчи аломатларга бел оғриғи, сийдик чиқариш вақтидаги оғриқдир.\nГипертония. Қон босимининг доимий юқори бўлиши кўпинча ерталаб кунгил айниши, шунингдек, бош айланиши, танадаги шишишлар, юзнинг қизариши билан кечади.\nМия жароҳати. Мия чайқалиши, мия жароҳатлари неврологик сабабли кунгил айнишига олиб келиши мумкин.\nОфтоб уриши. Қуёш оситда кўп вақт қолиб кетиш, айниқса ёзнинг кунлари офтоб уришига олиб келади. Иссиқ ва нам шароитларда кўп жисмоний зўриқиш, сувсизланиш каби омиллар ҳам иссиқ уришига ва кунгил айнишига олиб келади.\nАппендицит. Ушбу ҳолатда кунгил айниши қусишгача олиб боради, қорин оғриғи кузатилади, дастлаб қориннинг юқори қисмида, кейин — пастки ўнг соҳага тушади.\nЮрак хуружи, юрак муаммолари. Бу ҳолатда ҳам кунгил айниши қусишгача боради ва йенгиллик бермайди, қорин оғриғи, ҳиқичоқ тутиши, терининг оқариб кетиши ва бўғилиш ҳисси кузатилади.\nМенингит. Бу кунгил айниши неврологик хусусиятга ега, у билан бирга юқори иситма, ёруғликдан қўрқиш ва енсада босим ҳисси сезилади.\nПаразитар инвазия. Баъзи гижжатурлари овқатланиш билан боғлиқ бўлган ёки боғлиқ бўлмаган кунгил айнишига олиб келиши мумкин.\nТранспортда чайқалиш.Заиф вестибуляр аппарат кўпинча транспортга миниб кетаётганда чайқалиш туфайли кунгил айнишини чақириши мумкин.\nИчак инфекцияси. Қайт қилиш билан кечадиган кунгил айниши юз беради, қорин бўшлиғида оғриқ кузатилади, ҳарорат ортиб, киши кучсизланиб бораверади. Бундай ҳолларда даволашни кечга қолдирмасдан, дарҳол бошлаш керак, чунки ичак инфекциялари одатда ич кетишига олиб келади, у еса ўз навбатида ҳаёт учун хавфли бўлган сувсизланишга.\nОчлик. Очлик ҳам кунгил айнишига сабаб бўлиши мумкин.\nШиринликлар. Епигастриядаги ёқимсиз туйғулар оч қоринга бир бўлак ширинлик ёки торт истеъмолидан сўнг пайдо бўлиши мумкин.\nСтресс. Кучли ҳаяжон ва ҳиссий зўриқиш кўпинча кунгил айнишига олиб келади, бу қонда адреналин даражасининг ошиши билан боғлиқ.\nПанкреатит. Меъда ости бези ёмон озиқ-овқат, спиртли ичимликлар, ёғли овқатларга жуда сезгир. Унинг яллиғланиши ҳам кунгилни айнитади, чап томондаги оғриқ, қориннинг дамланиши билан бирга кечади.\nГипотиреоз. Қалқонсимон без гормонлари йетишмаслиги бироз кунгил айниши билан кечиши мумкин, шунингдек иштаҳа йўқолиши, серуйқулик.\nОвқат ҳазм қилиш трактидаги ўсимта. Улар яхши ва ёмон табиатли ўсмалар бўлиши мумкин.\nҲомиладорлик. Биринчи триместер — 12 ҳафтага қадар, токсикознинг асосий белгилари — кунгил айниш — уйғонишдан сўнг дарҳол намоён бўлди.\nАгар бирон нарса йеганлигингиз туфайли кунгил айниши кузатилса, кун давомида нималар истеъмол қилганингизни есланг. Албатта, кунгил айниётган чўғи сабабчи маҳсулотни еслаганингизда у сизда кунгил айнишини янада кучайтиради. Агар шундай бўлса, қайт қилиб ташлаш лозим.\nТурли хил шароитларда ва касалликларда кунгил айниши ҳисси бошқа баъзи белгилар билан бирга келади. Бир нечта белгиларнинг биргаликда намоён бўлиши шифокорга ўхшаш клиник кўринишдаги ўнлаб бошқа касалликлардан бирини ажратишга имкон беради.\nИккала белгилар кўплаб касалликлар билан намоён бўлиши мумкин, шунинг учун енг муҳимни таъкидлаб ўтиш мақсадга мувофиқдир. Кунгил айниши ва бош айланиши (кучсизлик) сабаблари кўпинча:\nКўзнинг мушаклари патологияси;\nБўйин умуртқаси соҳасининг остеохондрозлари;\nОрқа мия жароҳати;\nЎрта қулоқнинг яллиғланиши — лабиринтит;\nБаъзи дори-дармонларни қабул қилиш;\nЮрак-қон томир касаллиги;\nСпиртли ичимликлар билан заҳарланиш;\nМуҳим: Кунгил айниш ва бош айланишининг ҳақиқий илдизини аниқлаш учун сиз кенг қамровли текширувлардан ўтишингиз керак.\nАгар кунгил айниши танада ҳолсизлик ва умумий чарчоқлик билан бирга бўлса, унда қуйидаги ҳолатлар мавжуд бўлиши мумкин:\nЮқори қон босими (бу ҳолатда бош айланиши пароксисмал бўлади);\nВегето-қон томир дистонияси;\nГипергликемия — беморлар кўз қоронғулашишидан шикоят қилишади, ҳушини йўқотишади;\nНеврология — тананинг ҳолати ўзгарганда кунгил айниши ва бош айланиши йўқолса, демак асосий сабаб неврологик табиатга ега;\nЕслатма: Агар бош айланиши кунгил айниши билан кечадиган бўлса, узоқ ёки оғриқли хусусиятларга ега бўлса, дарҳол шифокор билан маслаҳатлашинг.\nЕрталаб ошқозон соҳасидаги ноқулайлик ҳисси пайдо бўлиши қуйидаги ҳолатларга хосдир:\nГипертония. Ушбу ҳолатда ерталаблари кунгил айниши доимий кузатилади, шу билан параллел равишда бош айланиши, шишиш, сабабсиз чарчоқ, юзнинг қизариши ҳам кузатилади.\nҲомиладорликнинг биринчи триместри. Буни бартараф қилиш учун уйғонгач, тўшакдан турмасдан бирон нарса йеб олиш керак (олма, печене).\nОвқатдан сўнг қуйидаги ҳолларда кунгил айниши ривожланиши мумкин:\nЁғли овқатлар истеъмоли;\nМеъёридан ортиқ йеб юбориш;\nРўйхатдан кўриниб турибдики, овқатдан кейинги кунгил айнишининг барча сабаблари ошқозон-ичак тизими билан боғлиқ. Шу билан бирга, беморлар кўпинча қориндаги оғриқ, ўнг ва чап қовурға остидаги оғриқлардан, метеоризмдан шикоят қилишади.\nЕътибор беринг: «Психоген кунгил айниш» каби нарса бор — бу ёқимсиз нарсаларни кўриш ёки ҳидлаш натижасида рефлексли кунгил айнишидир. Неврозли одамларга хосдир.\nБу икки мезон кўпинча ошқозон-ичак тракти ва респиратор органларининг юқумли касалликларида намоён бўлади:\nДорилар, асослар, озиқ-овқат, кислоталар билан заҳарланиш оқибатидаги ўткир гастрит;\nИнгичка ичакнинг дискинезияси;\nОшқозон ва қизилўнгач шиллиқ қаватидаги ерозив жараён;\nБу белгилар ошқозон-ичак тракти фаолиятидаги одатий бузилишларнинг намоён бўлиши. Хусусан, улар шундай ҳолатларда бирга кузатилади:\nЮвилмаган сабзавот ва меваларни истеъмол қилиш;\nДори-дармонларни қабул қилишда ножўя таъсир;\nМуҳим: ич кетиши — курашиш керак бўлган аломатдир. Бу тананинг сувсизланишига олиб келиши мумкин, бу ҳам катталар, ҳам болаларга салбий таъсир қилади. Ичимлик режимига амал қилиш керак.\nБолалардаги кунгил айниши нафақат ошқозон муаммолари, балки бошқа омиллар мавжуд бўлган бир қатор сабабларга боғлиқ. Қуйидагиларга алоҳида еътибор бериш керак:\nБолада калла ичи босимининг ошиши. Болада бош оғриғи ҳам кузатилади.\nКўп йеб юбориш. Озиқ-овқат маҳсулотларининг ортиқча истеъмол қилиш кунгилни айнитади ва бўкиб қолганлик туйғусини келтириб чиқаради.\nЗаиф вестибулятор аппарати. Болаларни транспортда тез-тез кўнгли айнийди, шунинг учун сафардан олдин болага кўп овқат ёки ичимлик берманг.\nСувсизланиш. Кўп ҳолларда болаларда кунгил айниши улар югуриб, терлаганидан сўнг юз бериши мумкин. Бундай ҳолларда болага оддий сув беринг ва вазият осонлашади.\nСтресс. Болалар кўпинча ҳаяжонланганда, стресс, асабий тарангликда кунгил айнишини бошдан кечиради. Бунинг олдини олиш учун болани тинчлантириш, нафас олиш машқларини бажартириш керак.\nАллергия (озиқ-овқат, дориларга). Кунгил айниши муайян маҳсулот ёки препаратга нисбатан аллергияси мавжуд бўлганда содир бўлиши мумкин. Боланинг аллергенини аниқ билиш учун аллергологга мурожаат қилишингиз керак.\nБу аломат турли хил сабабларга кўра юзага келиши боис кунгил айнишини даволаш — сабабчи бўлган бирламчи касалликни даволаш деганидир. Мустақил равишда дори-дармонларни қабул қилиш бу ҳолда оғир асоратларни келтириб чиқариши мумкин, шунинг учун сиз шифокорга мурожаат қилишингиз керак. Турли ҳолларда кунгил айнишини бартараф етиш учун:\nКўп йеб юборганда овқат миқдорини камайтириш керак, ёғли ва аччиқ овқатлардан тийилиш керак.\nКунгил айнишига қарши таблеткалари транспортдаги чайқалиш ҳолатларида ёрдам беради. Денгиз касаллигида скополамин сақлаган пластир ишлатилади ва у саёҳатдан 6 соат олдин ёпиштирилади.\nПсихотерапия курси стресс ёки руҳий касалликлар туфайли юзага келган кунгил айниши қолдиришда фойдали бўлади.\nҲомиладорлик даврида кунгил айниши ялпизли конфеталар ёки уйғонишдан олдин бирор нарса йеб олиш орқали бартараф етилади.\nБош айланиши ва кунгил айнишини даволаш қуйидагиларни назарда тутади:\nГоризонтал (ётган) ҳолатни қабул қилиш;\nТоза ҳаво келишини таъминлаш;\nҲушдан кетган бўлса бурунига аммиак билан намланган пахтани олиб келиш;\nПаст қон босими сабаб бўлса, қаҳва ёки ширин чой ичиш;\nТинчлантирувчи дорилар — улар асабий зўриқишларда белгиланади;\nВестибулолитик моддалар — кунгил айниши хуружларини йенгиллаштиради (лоразепам, диазепам, прометазин);\nМетоклопрамид — узоқ ва оғриқли ҳолларда кўрсатилади.\nКунгил айнишига қарши дориларни фақатгина шифокор тайинлаши мумкин. Кунгил айниганда фақатгина аломатни емас, балки асосий касалликни даволаш муҳимдир.


Чўкаётган машинадан қандай қилиб соғ-омон чиқиб олиш мумкин | LifeHaq.uz\nЭътиборингизга ёнингиздаги одамларни қутқаришда қўл келадиган, мутахассислар томонидан берилган энг муҳим тавсияларни тақдим этамиз.\nФавқулодда вазиятда омон қолиш учун қандай йўл тутишни олдиндан билиш керак, ахир ҳар бир сония ҳисобли бўлади. Қутқарувчилар гуруҳи дарё ёки кўлга тушиб кетган, чўкаётган машинадан тўғри чиқиб олиш ҳақида гапириб, кўрсатиб берди.\nМашина сув юзасига тегиши билан камарни ечинг ва ойнани очинг.\nАвтомобиль сувга ғарқ бўлмасдан олдин ойнадан ташқарига чиқиб олинг.\nҚутқарувчилар ушбу 2 қадам учун машина ғарқ бўлгунига қадар сизда деярли бир дақиқа вақт борлиги ҳақида огоҳлантирадилар.\nЭшикни очиш учун беҳуда вақт сарфламанг. У барибир очилмайди, чунки сув унга ташқаридан босим ўтказади. Кетма-кетлик: “камарни ечиш, ойнани очиш ва чиқиб кетиш” – қутқарилиш учун ҳақиқий имконият.\nОйнани қўл ёрдамида кўтариш мосламаси билан очиш осонроқ. Бироқ электрон усул билан ҳам имконият юқори. Қутқарувчиларнинг айтишича, тест натижаларига кўра, электроника сувга ғарқ бўлиш вақтидан камида 10 дақиқа давомида ҳам ишлашда давом этади.\nАгар ойна очилмаса, уни синдириш керак\nБироқ ҳар қандай ҳолатда ҳам олд ойнани синдира кўрманг. Қўлингиздан келмайди – тўқнашувларда хавфсизликни ошириш мақсадида уни триплексдан ясашади.\nИнтернет-сайтларда автомобиль ойналарини осон синдириш учун қиммат бўлмаган асбобни топиш мумкин. Яна бир вариант – машинада учи ўткир, оғир предмет олиб юриш. Болға, оғир отвертка, аёллар оёқ кийимининг учли пошнаси ёки шахсий тирсагингиз ҳам бўлаверади. Бурчакка қараб нишонга олиш керак – шундай қилинса, ойнани синдириш осон бўлади, марказа эса у пружинасимон ҳаракатланади.\nАгар болалар бўлса, уларни олдинга ўтказинг\nАгар машинада сиз билан болалар бўлса, қутқарувчилар қуйидаги кетма-кетликни тавсия қилишади: ўз камарингизни ечинг, ойнани очинг ва дастлаб катта фарзандингизни, кейин эас кичигини ташқарига чиқаринг. Сўнгра ўзингиз ташқарига чиқинг. Шундай қилсангиз, ҳаммани қутқариш имконияти ортади.\nАгар ойна орқали ташқарига чиқолмаган бўлсангиз, салон сувга тўлишини кутинг. Кейин эса эшикни очинг\nАгар ойнани очолмаган ёки синдиролмаган бўлсангиз, яна бир усул мавжуд: эшикни очиш. Бу жуда баҳсли усул, чунки салон сувга тўлишини кутиш керак – ичкари ва ташқаридаги босим тенглашади. Бундай ҳолат юз берганидан сўнг чуқур нафас олинг, эшикни очинг ва ташқарига чиқиб олинг.\nҚутқарувчилардан маслаҳат: салон сувга тўлаётган маҳал эшик бандини маҳкам ушланг. Ёдда тутинг, у осонлик билан очилмайди. Балки уни оёқ билан босишга тўғри келар.\nСув остида қаерга сузишни тушуниш учун ҳаво пуфакчалари ортидан эргашинг\nСувда айниқса у лойқа бўлса, борлиқда оринетация олишни йўқотиб қўйиш жуда осон. Сув юзасига чиқиб олиш учун ҳавонинг тепага кўтарилаётган пуфакчалари томонга қараб сузинг.\nЯна бир марта: машина сувга юзасига тегиши билан камарни ечинг, ойнани очинг ва ташқарига чиқиб олинг\n21/01/2020 15:48:00 5258 0 Манба: https://www.adme.ru


09:44, 19.01.2021 // 13646\nПавел Дуров Telegram’дан АҚШда зўравонликка ундовчи юзлаб даъватлар ўчириб ташланганини маълум қилди\nTelegram асосчиси Павел Дуров 18 январь куни ўз каналида ўтган бир ҳафта ичида мессенжер администраторлари АҚШда зўравонликка қаратилган юзлаб даъватларни блоклаб қўйганини маълум қилди, деб ёзади Meduza.\nДуровнинг таъкидлашича, Telegram «тинч мунозаралар ва норозиликларни маъқуллайди», аммо зўравонликка даъватларга доим қарши бўлиб келган — бу платформ қоидалари билан тақиқланган. Унинг қўшимча қилишича, Telegram жамоаси «фойдаланувчилардан келган хабарларни кўриб чиқишда давом этмоқда, шунингдек, тўғридан-тўғри зўравонликка ундовчи контентни фаол равишда ўчирмоқда».\nTelegram асосчиси қонунга зид контент ҳақида хабар берган фойдаланувчиларга миннатдорлик билдирди.\nЭслатиб ўтамиз, Американинг Coalition for a Safer Web (Хавфсиз интернет коалицияси) нотижорат ташкилоти Apple корпорациясини судга бериб, App Store дастурлар дўконидан Telegram иловасини ўчириб ташлашни талаб қилди. Даъвогарлар таъкидлашича, Telegram’да антисемитизм, ирқчилик ва неонатсизм мазмунидаги контент тарқалмоқда, бу App Store’нинг дастурлар учун қоидаларига зиддир. Павел Дуров бу даъвони тўғридан-тўғри изоҳламади.\nАмалдаги АҚШ президенти Дональд Трампнинг тарафдорлари Капитолийга ҳужум уюштирганидан кейин Apple ва Google ўз дастурлар дўконларидан Трамп тарафдорлари орасида оммабоп бўлган Parler ижтимоий тармоғини ўчириб ташлади. Ижтимоий тармоққа хостинг хизматларини тақдим этувчи Amazon у ўз серверларидан узилганини эълон қилди. Шундан кейин Parler фойдаланувчилари бошқа ижтимоий тармоқларга, шу жумладан, Telegram’га ҳам ўта бошлади.\nДуров қайси президентлар Telegram’дан фойдаланишини санаб ўтди. Улар орасида Мирзиёев бор, Путин ва Трамп йўқ\nПавел Дуров фойдаланувчиларни Android фойдасига iOS’дан воз кечишга чақирди\n22:19, 17.10.2021 // 101438\n08:09 Кеча // 86663\n19:20, 17.10.2021 // 71106\n21:50, 17.10.2021 // 64149\n22:55, 17.10.2021 // 58695\nВидео: Қорақалпоғистонга учиб келган фламинголар


Ўзбекистон Ёзувчилар уюшмаси » Эсонбой Ўринов. Театр\nАсосий Адабий ҳаёт Эсонбой Ўринов. Театр\nЭсонбой Ўринов. Театр\nЎқилди: 1 401\nЎтган 2012 йил бошқа соҳалар каби театр санъати соҳасида ҳам сермаҳсул йил бўлди. Маънавий-маърифий тарғибот соҳасида мамлакатимиз бўйлаб юзлаб ижодий учрашувлар уюштирилди. Халқаро ва Республика миқёсидаги фестиваллар ўтказилиб, улар доирасида илмий-амалий конференциялар ўтказилди. Ўтган йили театрларда турли мавзу ва жанрларда 160 дан ошиқ драматик асарлар саҳналаштирилган бўлиб, улардан 70 таси миллий замонавий, 37 таси миллий тарихий ва афсонавий, 55 таси жаҳон драматургиясининг намуналаридир. Ўтказилган барча тадбирлар, саҳналаштирилган асарлар, асосан, “Мустаҳкам оила йили”га бағишланган бўлиб, саҳна юзини кўрган аксарият спектакллар шу мавзуни ифода этишга қаратилганлиги билан эътиборлидир.\nЎзбек Миллий академик драма театрида “Имкон” (Л.Маҳмудов), “Яраланган оққуш нидоси” (С.Сирожиддинов), “Йиғлама, қиз” (Р.Муҳаммаджонов); Муқимий номидаги ўзбек Давлат мусиқий театрида “Осмондаги ҳулкарим” (Р.Муҳаммаджонов), “Меҳр нури” (Х.Хурсандов); Республика ёш томошабинлар театрида “Умид дарахти” (Ў.Ҳошимов); Ўзбек давлат драма театрида “Аёл” (Зулфия Қуролбой қизи); Республика сатира театрида “Вақт калити” (Э.Усмонов); Республика қўғирчоқ театрида “Қувноқ арава” (И.Жуманов); Юнус Ражабий номидаги Жиззах вилоят мусиқали драма театрида “Умид дарахти” (Ў.Усмонов); Ҳамид Олимжон номли Самарқанд вилояти мусиқали драма театрида “Ширин найранг” (Н.Ҳошимов); А.Жўраев номидаги Самарқанд вилоят қўғирчоқ театрида “Сеҳр ва меҳр” (И.Жуманов); Абдулҳамид Мажидий номидаги Каттақўрғон шаҳар драма театрида “Соҳиба” (Э.Шукурова); Маннон Уйғур номидаги Сурхондарё вилояти мусиқали драма театрида “Алла” (Х.Хурсандов); Фарғона вилоят қўғирчоқ театрида “Ўз уйингни ўзинг қадрла” (М.Ашурова); Огаҳий номидаги Хоразм вилояти мусиқали драма театрида “Дилда борим” (Э.Самандар); Жиззах вилоят қўғирчоқ театрида “Келинг, дўст бўлайлик” (Н.Фармонова) каби спектакллар шулар жумласидандир.\nЎзбекистон Ёзувчилар уюшмаси билан алоқалар тобора мустаҳкамланиб бормоқда. “Дўрмон” ижод уйида ўтказилган ёш драматургларнинг семинари натижаси ўлароқ, ёш драматургларнинг пьесалари ва киносценарийлари жамланган “Жозиба” тўплами тақдимоти ўтказилди.\nЎтган йилда яна қатор муҳим тадбирлар режалаштирилган бўлиб, шулардан бири ёш режиссёрларнинг “Дебют-2012” Республика театр санъати фестивали 25-29 июнь кунлари Тошкент шаҳрида муваффақиятли ўтказилди. Саҳналаштирилган қатор спектакллар мутахассислар кўригидан ўтказилгач, 14 та ижодий иш танлаб олиниб, фестивалда намойиш этиш учун дастурга киритилди. Булар: Олим Хўжаев номидаги Сирдарё вилоят мусиқали драма театрида саҳналаштирилган “Ойдинда юрган одамлар” (Т.Мурод), “Широқ”, (М.Осим) Ҳамид Олимжон номидаги Самарқанд вилоят мусиқали драма театрининг “Ширин найранг” (Н.Ҳошимов), Республика ёш томошабинлар театрининг “Мешполвон” (А.Обиджон), Ҳамза номидаги Қўқон шаҳар мусиқали драма театрининг “Жоним бахшида” (М.Мамадалиева), “Ўзбектеатр” бирлашмаси ва Ўзбекистон Давлат санъат институти билан ҳамкорликдаги лойиҳаси бўйича ёш драматург Б.Бозоровнинг “Искандар” инсценировкаси асосидаги спектакллар мутахассислар томонидан ижобий баҳоланди.


2021 йил — Ёшларни қўллаб-қувватлаш ва аҳоли саломатлигини мустаҳкамлаш йили деб эълон қилинди – Газета.uz\n2021 йил — Ёшларни қўллаб-қувватлаш ва аҳоли саломатлигини мустаҳкамлаш йили деб эълон қилинди\nПрезидент Шавкат Мирзиёев 2021 йилни Ёшларни қўллаб-қувватлаш ва аҳоли саломатлигини мустаҳкамлаш йили деб эълон қилишни таклиф қилди.\n29 декабр 2020, 12:31 Сиёсат\nЎзбекистон Президенти Шавкат Мирзиёев 29 декабрь куни парламентга мурожаат билан чиқиш қилиб, 2021 йилни Ёшларни қўллаб-қувватлаш ва аҳолининг соғлиғини мустаҳкамлаш йили деб эълон қилишни таклиф қилди.\nПрезидент ўз нутқида ёшларни қўллаб-қувватлаш долзарб эканлиги тўғрисида алоҳида тўхталиб ўтди. Ушбу таклиф жамоатчилик томонидан қўллаб-қувватланди.\n«Албатта, [йилни] номлаш жуда қийин … Биз бунга жуда кўп тайёргарлик кўрдик. [Ҳозирги] муҳит яна бир бор маҳаллий кенгашлар, маҳаллий раҳбарлар ёшларга эътибор беришлари кераклигини кўрсатди. Иккинчидан, агар бугун биз пандемия даврида бошланган аҳоли саломатлигини яхшилаш ишларини давом эттирмасак, бу масалаларни бугун ҳал қилмасак, эртага кеч бўлади. Биз, бизнинг одамларимиз, пандемия пайтида, айниқса қишлоқларда, ушбу камчиликлардан жуда азият чекдик. Биз ваҳима қилмадик, лекин азоб чекдик», — деди президент.\n«Умуман олганда, ҳар қандай жамият тараққиётида ҳал қилувчи ролни ушбу жамиятнинг келажаги боғлиқ бўлган ёш авлоднинг соғлом ва баркамол ривожланиши ўйнайди. Шунинг учун ислоҳотларимизни кенгайтириш ва самарадорлигини янада ошириш масалаларида биз замонавий билим ва кўникмаларга эга бўлган ғайратли, ташаббускор, ҳар томонлама ривожланган ёшларимизни ўзимизга таянч деб биламиз», деди давлат раҳбари\nУ мамлакатда янги Уйғониш даврининг пойдеворини шакллантириш учун янги Хоразм, Беруний, Ибн Сино, Улуғбек, Навоий ва Бобурларни тарбиялаш учун муҳит ва шароит яратиш зарурлигини таъкидлади.\n«Бизнинг энг устувор вазифамиз улкан мақсадларни белгилаш ва уларга эришиш учун ваколатли ёшларни яратиш бўлиши керак. Шундагина болаларимиз халқимизнинг азалий орзуларини амалга оширадиган ҳақиқий кучга айланади», деди президент.\nШавкат Мирзиёев Қашқадарё, Хоразм вилоятлари ва Тошкентнинг Чилонзор вилоятидаги учрашувларда ёшлар томонидан билдирилган дадил ғоя ва ташаббуслардан жуда мамнунлигини айтди.\n«Айниқса, яқинда бўлиб ўтган Ёшлар форумида йигит-қизларимизнинг иштиёқ билан ёнаётган кўзларини, билимга бўлган иштиёқларини кўриб, мен жуда катта куч олдим. Ва улар яна Ибн Сино айтган жасур ва қаттиятли ёшлар эканлигига яна бир бор амин бўлдим», деди президент.\n«Ишончим комилки, биз қудратли ижодий салоҳиятга эга бўлган бундай билимли ёшлар билан биргаликда янги Ўзбекистонни барпо этамиз», деди давлати раҳбари.


ЎзА - Марғилонда драма театр иш бошлади\n05.04.2018 20:00 Чоп этиш версияси\nТеатр биносининг очилиши катта шодиёнага айланди. Ўзбекистон театр арбоблари уюшмаси раиси, Ўзбекистон халқ артисти Ё.Аҳмедов ва бошқалар мамлакатимизда миллий театр санъатини ривожлантириш, санъатимизнинг мумтоз анъаналарини асраб-авайлаш, янги саҳна асарлари яратиш масалаларига қаратилаётган алоҳида эътибор юксак самаралар бераётганини таъкидлади.\nФарғона вилоятида ҳам театрлар фаолиятини такомиллаштириш, моддий-техник базасини мустаҳкамлаш борасида кенг кўламли ишлар амалга оширилмоқда. Кейинги уч йилда Фарғона шаҳрида Театр-концерт саройи, вилоят қўғирчоқ театри қурилди, вилоят рус драма театри ҳамда Қўқон шаҳар мусиқали драма театри бинолари реконструкция қилинди. "Мақом мактаби" ва "Аския мактаби" ташкил этилди.\nМарғилон шаҳри азалдан маданият ва санъат маскани сифатида ҳам довруғ қозонган. Бу ердан Юсуфжон қизиқ Шакаржонов, Усмон қизиқ, Тамарахоним, Мукаррамахоним, Саттор бува, Мадали ҳофиз, Жўрахон Султонов, Маъмуржон Узоқов, Мадаминжон Юсупов каби санъаткорлар етишиб чиққан. Драма театрининг ташкил этилиши эса, янги-янги асарлар яратилишига хизмат қилади.\nМазкур драма театри биноси санъат ихлосмандлари, театр фидойилари, кенг жамоатчилик учун ўзига хос туҳфа бўлди. 200 ўринли томоша залида замонавий шароитлар яратилган.\nВилоят мусиқали драма театри ва рус драма театри ижодкорлари спектакллардан парчалар намойиш этди.


Шермуҳаммадбекнинг Тошмуҳаммадбек, Тожмуҳаммадбек, Рўзимуҳаммадбек деган акалари, Нурмуҳаммадбек исмли укаси ҳамда Сарвинисо ва Тўфихон исмли сингиллари бўлган. Унинг онаси Тўпахон ая Қўшоқбек ҳожининг кенжа хотини эди. Шермуҳаммадбек оилада тўртинчи фарзанд бўлиб, дастлабки таълимни қишлоғида, кейин Марғилонда олган. Шермуҳаммадбек ёшлигидан илмга чанқоқ, айни пайтда жангари ва жасур йигит бўлган. У кўп ўқиган, шунинг учун ҳам аждодларга ҳурмат ва мустамлакачиларга нафрат руҳида тарбияланган.\nШермуҳаммадбек Фарғона водийсида совет режимига қарши миллий озодлик учун курашнинг илк босқичидан бошлаб жанг майдонига кирган. У Катта Эргаш ва Мадаминбекнинг ўринбосарлари сифатида истиқлолчиларнинг тан олинган йирик лашкарбошиси эди. У кураш майдонига қадам қўйган илк кунлардан бошлаб «Туркистон – туркистонликларнинг юртидир, унга бошқа ҳеч кимнинг эгалик қилишга ҳаққи йўқ!» деган шиорни ўртага ташлаган. Унинг асосий мақсади Туркистонда ислом жумҳуриятини ташкил қилиш бўлган. Мадаминбек либерал йўлбошчи бўлган бўлса, Шермуҳаммадбек кескин ҳаракат қиладиган (радикал) қўмондон эди.\nШермуҳаммадбекнинг сиёсий қиёфаси мухолифлар томонидан у қуролини ҳали ташламаган пайтдаёқ қуйидагича чизилган эди: «Кўршермат (Шермуҳаммадбек – Қ. Р.) – миллати сарт (ўзбек – Қ. Р.) бўлиб, барча қўрбошиларнинг энг ғайратли ва қатъиятлиси ҳисобланади. Жангда жуда жасур, қўл остидагиларга нисбатан талабчан ва русларга (чор россияси босқинчиларига – Қ. Р.) шафқатсиз. У аҳоли ўртасида ғоят катта обрў-эътибор ва шуҳратга сазовордир».\nТарихчи олима Д. Зиёева «Туркистон миллий озодлик ҳаракати» номли китобида ХХ аср 20-йилларида матбуот саҳифаларида қўзғолончилар, хусусан, Шермуҳаммадбекнинг шиорлари ва мақсадлари ҳақида чоп этилган қизиқарли маълумотларни келтиради. Унинг кўрсатишича, Антонов «Красная Фергана» газетаси (1921 йил 17 май)да шундай ёзади: «Босмачилар қўмондони Кўршермат (Шермуҳаммадбек – Қ. Р.) совет ҳокимиятидан тўлиқ мустақиллик... ва умуман, Россиядан ажралишни талаб қиляпти... Унинг бу талаби РКПнинг миллий дастурига мос келадиган яхши ният, деб ўйлаш мумкин. Унинг чақириқларида миллий ҳаракат асослари яққол кўриниб турибди». И. Сольц худди шу газетада эълон қилинган «Кўршермат ва автономия» сарлавҳали мақоласи (1921 йил 10 июл)да қуйидагича ёзади: «Кўршермат (Шермуҳаммадбек– Қ. Р.) ишчи-деҳқон ҳукуматига таъна қилиб, 15 кун ичида Туркистон учун мухторият беришни талаб этмоқда». Верин ҳам шу газета (1921 йил)да қуйидагиларни таъкидлайди: «Кўршермат (Шермуҳаммадбек – Қ. Р.), Оллоёр, буржуазия, руҳонийлар вакиллари биздан миллий-маданий мухторият, шариат, ислом, урф-одат ва анъаналар дахлсизлигини, ҳаётни бузишни тўхтатишни талаб қилдилар».\nХуллас, Фарғона водийсидаги истиқлолчилик ҳаракатига Шермуҳаммадбек раҳбарлик қилиши билан қизил армияга қарши кураш 1920 йил ўрталарида ўзининг янги босқичига қадам қўйди. Курашнинг бу босқичида у яна ҳам шафқатсиз ва муросасиз тус олди. Бу ҳолат қуйидаги омиллар билан изоҳланади.\nБиринчидан, 1920 йил баҳори ва кузидан бошлаб Фарғона водийси ва Самарқанд вилоятидаги истиқлолчилик ҳаракати билан бир қаторда эндиликда аввал Хоразм Республикасида, сўнгра Бухоро республикасида ҳам босқинчи қизил армияга қарши қуролли ҳаракат бошланди ва қисқа муддатда авж олиб кетди. Иккинчидан, истиқлолчилик ҳаракатининг янги босқичи ўзига хос хусусиятга эга бўлган мураккаб ва зиддиятли даврни ўз ичига олган эди. Ҳаракатнинг биринчи ва иккинчи босқичларида большевиклар ҳукуматига қарши чиққан қўзғолончилар туб ерли аҳоли вакилларидан иборат бўлиб, улар асосан россияликлардан ташкил топган қизил армия қисмларига қарши кураш олиб бордилар, яъни бу маҳаллий халқ билан босқинчилар ўртасида ҳаёт-мамот кураши бўлган эди.


хусусан, кичик бизнес ва хусусий тадбиркорликни янада ривожлантириш, энг муҳими, аҳоли бандлигини таъминлаш ва турмуш фаровонлигини юксалтиришда юксак самаралар бермоқда.\nБахт шаҳрида тиббиёт бинти, момиқ пахта ва ип-калава ишлаб чиқаришга ихтисослашган «Baxttexfarm» масъулияти чекланган жамияти иш бошлади.\n— Яқин кунларда маҳсулотларимизни хорижга экспорт қилишни мўлжаллаяпмиз, — дейди корхона раҳбари Анвар МАМАТҚУЛОВ. — Шу мақсадда корхонани янада кенгайтириб, янги цехлар ташкил этяпмиз. Замонавий дастгоҳлар ўрнатиш, уларни пайвандлаш ишлари якунига етмоқда.\nЙилига 60 миллион погоно метр турли боғлов маҳсулотлари, 3 минг тоннадан ортиқ момиқ пахта ва 2,6 минг тонна ип-калава ишлаб чиқариш қувватига эга корхонада 500 янги иш ўрни яратилди. Ходимларнинг 90 фоизи касб-ҳунар коллежини битирган ёшлардир. Айни пайтда бу ерда ички бозор ва тиббиёт муассасалари эҳтиёжига яраша маҳсулот ишлаб чиқарилмоқда.


09:10 / 30.07.2019 553 pdf Ўқиш режими + -\nАқоид илмида «ғайбиёт» номини олган масалалар инсон зоти учун бутунлай ғойиб бўлган, уни одамлар кўрмаган ва бошқа нарсага солиштириб, билиб ҳам бўлмайдиган, уни билиш учун фақатгина ўта ишончли хабарга, дақиқ илмий ва омонатли йўл билан нақл қилинган, Аллоҳ таолодан ва Пайғамбаримиз Муҳаммад Мустафо соллаллоҳу алайҳи васалламдан келган содиқ масдарларгагина суяниладиган масалалардир.\nҒайбиётга оид ҳар бир нарсани фақатгина Қуръони Карим ёки ҳадиси шарифда келган ишончли хабар орқали билишимиз мумкин.\n– Ўлим ва унга боғлиқ нарсалар.\nЎлим маълум ва машҳур ҳодиса. Уни ҳамма билади ва соат сайин қайта-қайта бу ҳақиқатга гувоҳ бўлиб туради. Ўлимни билмаган, эсга олмаган одам боласи йўқ. Аммо ўлимга боғлиқ нарсалар тамомила ғайбиётлар жумласига киради. Уларни кўриб ҳам, ҳис қилиб ҳам, бошқа нарсаларга солиштириб ҳам бўлмайди.\nШу ерда тирилтирадиган ҳам, ўлдирадиган ҳам ёлғиз Аллоҳ таолонинг Ўзи эканини таъкидлаб ўтмоғимиз лозим.\nУнинг ҳоли не кечади?\nЎлим – кишининг юраги уришдан тўхтаб, қон айланмай қолиб, қимирламай қолишидан иборат, холосми? Ёки бундан бошқа нарсалар ҳам борми?\nИнсон ўлганидан кейин иш битдими?\nҚабрида чириб, тупроққа қўшилиб кетаверадими? Ундай бўлса, унинг бошқа ҳайвонлар, қурт-қумурсқалардан нима фарқи бор? Ёки инсон бу дунёда турли ҳайвон ва қурт-қумурсқалардан фарқли бўлиб, ақл билан яшагани учун ўлганидан кейин ҳам унга бошқача, инсонга тўғри келадиган муносабат бўлиши керакми?\nИслом ақийдасига кўра, бу дунё инсон учун синов майдонидан бошқа нарса эмас. Асосий ҳаёт диёрига ўтишдан олдин имтиҳон топшириб, у ёқдаги ҳаётга ўзининг нақадар ҳақли эканини исбот қилиш фурсати, холос. Инсон ана ўша боқий дунё мартабаси учун ушбу фоний дунёда ҳаракат қилади, холос.\nИсломда инсоннинг ўлиши бу дунёдан у дунёга ўтгани, фоний дунёдан боқий дунёга кўчишидир. Янги, боқий дунёда уни фаришталар кутиб олиб, жойлаштирадилар. Қандай жойга муносиб эканини ўзига билдириш учун сўроқ-савол қиладилар, қўлларидаги номаи аъмолларини кўрсатадилар. Сўнг унга жой кўрсатишади. Бу ишлар қабрдан бошланади.\n– Қабр саволи.\nВафот этган одамнинг қабрда фаришталар томонидан сўроққа тутилишига жазм ила эътиқод қилиш ҳар бир мусулмон учун вожибдир.\nМўмин-мусулмон киши икки фаришта томонидан сўроққа тутилганида иймони ва солиҳ амаллари туфайли Аллоҳ таоло унга ёрдам бериб, уни субутли сўз билан собит қилади – у калимаи шаҳодатни айтишга муяссар бўлади.\nРасулуллоҳ соллаллоҳу алайҳи васаллам ва саҳобалар розияллоҳу анҳумдан келган хабарлар асосида қабр азобига, унда Мункар ва Накирнинг бандани Роббидан, динидан ва Набийсидан сўроқ қилишига иймон келтирамиз. Қабр жаннат боғларидан бир боғ ёки дўзах чоҳларидан бир чоҳ бўлади.\n– Қиёматнинг аломатлари ҳақида.\nҚиёмат қачон бўлишини Аллоҳ таолодан бошқа ҳеч бир зот билмайди. Аммо, шу билан бирга, қиёмат яқин қолганда зоҳир бўладиган баъзи аломатлар ҳақида кўпгина маълумотлар келган. Албатта, бу маълумотлар, асосан, Пайғамбаримиз Муҳаммад Мустафо соллаллоҳу алайҳи васалламнинг ҳадиси шарифларида зикр қилинган.\nҲузайфа ал-Ғифорий розияллоҳу анҳудан ривоят қилинади:\n«Набий соллаллоҳу алайҳи васаллам олдимизга чиқиб келдилар. Биз гаплашиб ўтирган эдик. Бас, у зот:\n«Нимани гаплашмоқдасизлар?» – дедилар.\n«Қиёматни гаплашмоқдамиз», – дейишди.\n«Албатта, у ундан олдинги ўнта аломатни кўрмагунингизча қоим бўлмас», – дедилар ва тутунни, Дажжолни, Доббани, қуёшнинг мағрибдан чиқишини, Ийсо ибн Марям алайҳиссаломнинг нозил бўлишларини, Яъжуж-Маъжужни, учта ер ютишни: машриқдаги ер ютишни, мағрибдаги ер ютишни ва араб жазирасидаги ер ютишни ва охири Ямандан чиқиб, одамларни маҳшарга қувлайдиган оловни зикр қилдилар».\nУшбу ҳадисни Муслим, Термизий ва Абу Довудлар ривоят қилганлар.\n«Қиёмат» сўзининг маъноси «тик туриш»дир. Ўша кунда ҳамма гўридан тик турган ҳолда тириладиган бўлгани учун қиёмат шу ном билан номланган. Қиёматнинг бундан бошқа «ҳисоб куни», «охират», «маҳшар куни» каби бир қанча исмлари ҳам бор.\nБундан аввал қиёматнинг аломатлари билан танишган эдик. Қачонки, ўша аломатларнинг ҳаммаси юзага чиқиб бўлса, Аллоҳнинг иродаси билан бу дунёнинг ажали етади ва қиёмат қоим бўлади. Ўшанда бутун борлиқда ҳаёт тугайди. Борлиқнинг ҳозирги низоми тамомила бузилади. Ҳамма ёқ остин-устун бўлиб кетади. Ана ўша қиёмат қоим бўлганидир.\nҲа, ичидаги барча нарсалари белгиланган ажалгача туриб, кейин тамом бўладиган бу дунёнинг ҳам ажали етиб, қиёмат қоим бўлади.\n– Қайта тирилиш ва ҳашр.\nМусулмон одам қиёмат куни дунёдан ўтган ҳамма одамларнинг қайтадан ўз жасадларига эга бўлиб, қайта тирилишига жазм билан эътиқод қилмоғи керак. Зинҳор-базинҳор одам ўлиб, жасади тупроққа қоришиб, ўтда куйиб ёки ҳайвонларга ем бўлиб кетганидан кейин қандай қилиб тирилар экан, деган хаёлга бормаслик лозим.\nМусулмон инсон қиёматда бу дунёдаги қилган амалларининг зарра миқдоричаси ҳам қолмай ҳисоб қилинишига ва ўша ҳисоб асосида мукофот ёки жазо берилишига жазм ила эътиқод қилмоғи керак.\n– Тарози ва амалларни тортиш.\nМўмин-мусулмон киши қиёмат куни тарози бўлишига ва унда ҳар бир одамнинг бу дунёда қилган амаллари ўта аниқлик билан тортилишига жазм ила эътиқод қилмоғи лозим. Чунки бу ҳақда Қуръони Карим ва ҳадиси шарифларда ҳеч қандай таъвилни кўтармайдиган равишда очиқ-ойдин иборалар билан хабарлар келган.\n– Сирот ва ундан ўтиш.\nМўмин-мусулмон киши қиёмат куни жаҳаннам устига «Сирот» деб аталган кўприк қурилган бўлишига, барча одамлар ундан ўтишга амр қилинишига, кимдир ундан ўтиб, нажот топишига, кимдир ўта олмай, жаҳаннамга қулашига жазм ила иймон келтириши лозим.\nШафоат – Аллоҳ таолога илтижо қилиб, баъзи осий мўминларни афв қилишини ёки баъзи мўминларни икром қилиб, жаннатга ҳисоб-китобсиз киритишини сўрашдир. Шафоат Аллоҳ таоло томонидан шафоатчига берилган фазлдир. Бу шараф Аллоҳ таоло томонидан баъзи бандаларга уларнинг тақвоси, ибодати ва аҳли солиҳлиги туфайли берилади.\n«Шафоат» луғатда бошқа бировга қўшилиб, унга ёрдам бериш ва ёнини олиб, унинг учун нимадир сўрашни англатади. Кўпинча шафоат мартабаси ва ҳурмати юқори шахснинг ўзидан пастроқ одамнинг тарафини олиб, унга маънавий ёрдам бериши ила содир бўлади.\nҚиёматдаги шафоат ҳам шундандир. Аллоҳ таолонинг ҳузурида шафоат қилувчилар гуноҳкорларга кўмак берадилар.\n– Жаннат ва Дўзах.\nЖаннат ва дўзах инсон етиб борадиган охирги манзиллардир. Инсон улардан бирига етганидан сўнг унда абадий қолади. Аҳли сунна вал жамоа мазҳаби\nэътиқодига кўра, бу икки нарса моддий бўлиб, улардаги нарсалар ҳам руҳга ва ҳам жисмга оиддир. Улардаги неъматлар ва азоблар ҳам жисмга, ҳам руҳга берилади. Жаннат, дўзах ва улардаги барча нарсалар абадий мавжудотлардир. Уларга тушган кишиларнинг қолиши ҳам абадий бўлади. Фақат баъзи осий мўминлар ўз қилмишларига яраша жазони ўтаганларидан кейин дўзахдан жаннатга чиқариладилар.\nҚуръони Каримда ва ҳадиси шарифларда зикр этилган ҳақиқат сифатида Аршга иймон келтирмоғимиз вожиб. У ҳақида фақат оят ва ҳадисларда зикр қилинган хабардан нарига ўтмаганимиз яхши. Шу билан бирга, уламоларимиз зикр қилган маълумотларни ўрганиб ҳам қўямиз.\nАқоид илми уламолари келтиришларича, оят ва ҳадисларда келган васфларга биноан, «Арш» оёқлари бор тахт бўлиб, уни фаришталар кўтариб турадилар. У худди олам устидаги қуббага ўхшайди. У махлуқотларнинг шифтидир. Аллоҳ таолонинг Аршга эҳтиёжи йўқ, балки уни Ўзи билган ҳикмат учун яратгандир.\nОдатда «курси» сўзи тахт маъносида мулкни, яъни подшоҳлик, султонлик маъносини англатади. Курси ҳақида ҳам Арш борасида айтилган фикрларни айтиш мумкин. У ҳақда оят ва ҳадисларда келган маълумотлар билан кифояланамиз. Баъзи уламоларимиз айтганларидек, Қуръони Каримнинг Бақара сурасида келган «Унинг Курсиси осмонлару ерни қамраган» жумласини «Аллоҳнинг султони – подшоҳлиги осмонлару ерни қамраб олган» деб тушунсак бўлади.\nАслида эса Курси ва унга тааллуқли нарсалар, бинобарин, ушбу жумла ҳақида буюк уламоларимиз ўзларига етган далиллар асосида бир неча хил фикрлар айтганлар.\nЖумладан, баъзи уламоларимиз Курсини «илм» деганлар. Шунга биноан, мазкур жумла «Унинг илми осмонлару ерни қамраган» деган маънони англатади.\nУламолар: «Биз Аллоҳнинг Арши ва Курсиси борлигига иймон келтирамиз. Бу икки нарса одамларнинг тахти ёки курсисига ўхшамайди. У иккисининг ҳажми, кайфияти ва сифатини фақат Аллоҳ таолонинг Ўзи билади. Бизнинг эса уларни билишга ҳожатимиз йўқ. Агар ҳожатимиз бўлганида, Аллоҳнинг Ўзи баён қилиб берган бўларди», дейдилар.\n– Лавҳул маҳфуз ва Қалам.\nМўмин-мусулмон одам лавҳ ва қаламга ҳам иймон келтирмоғи вожиб. Бу икки нарса ҳам ғайбиёт туркумига киради. «Лавҳул маҳфуз», яъни муҳофаза қилинган лавҳдан мурод Аллоҳ таоло халойиқнинг тақдирларини ёзган нарсадир. «Қалам»дан мурод Аллоҳ яратган ва у билан мазкур Лавҳга қадарларни ёзган қаламдир. Бас, Лавҳга, Қаламга ва Қалам воситасида Лавҳга ёзилган нарсаларга иймон келтириш лозим.\nАлбатта, ақийдага оид масалаларда бу каби илоҳий, равшан, ўта илмий, ақлга тўғри келадиган, бидъат ва хурофотдан йироқ, тахмин ва гумондан бегона, иккиланишлардан узоқ таълимотларга амал қиладиган инсон бахтли-саодатли ҳаёт кечириши турган гап.\n08:26 / 10.08.2019 459\n08:33 / 29.07.2019 625\nСоф табиат суннатлари\nБиз .соф табиат, дея таржима қилган маъно араб тилида .фитрат, дейилади. .Фитрат, эса, сўзи Аллоҳ таоло одамларни яратгандаги соф табиат, Аллоҳ таолонинг соф дини давоми...\n360 09:37 / 14.09.2019\n75 ndash .Аллоҳнинг Китобида қонқариндошлар бирбирларига меросхўр бўлишга ҳақдорроқдирлар. Албатта, Аллоҳ ҳамма нарсани билгувчидир.Анфол сураси75 давоми...\n1518 10:33 / 18.04.2017\nҚанча таом истеъмол қилиш керак?\nСосонийлар асосчиси Ардашер Бобохон кунлардан бир кун араб табибларидан бири .Бир кунда қанча миқдорда таом истеъмол қилиш керак, деб сўраганида, Ҳаким унга .Юз давоми...\n2037 07:30 / 02.03.2019\nҲорун арРашид ҳаж қилиб, Мадинага қайтиб келди. У Молик ибн Анаснинг чуқур илми ва юксак иқтидори ҳақида кўп эшитгани учун у зотни зиёрат қилмоқчи бўлди. Моликнинг давоми...\n1154 08:00 / 30.01.2019


Олти метрли Maybach купеси ташқи кўринишининг махфийлиги қолмади\n16:18 / 18.08.2016\nИнтернет тармоғида Vision Mercedes-Maybach 6 концепт карининг илк суратлари пайдо бўлди. Ушбу олти метрлик, «чайка қаноти» эшикларига эга бўлган купе машина расман 18-август куни АҚШнинг Пэббл-Бичида бўлиб ўтадиган Жозибадорлик фестивалида тақдим этилади. Машинанинг суратларини Carscoops.com нашри эълон қилган.\nҲозирча, унинг бошқа хусусиятлари ва техник жиҳатларига оид тафсилотлар мавжуд эмас. Суратлардан бирида, тўлиқ диодли ёруғлик техникасини, эшик панелларига ўрнатилган сенсорли бошқарув элементлари ҳамда барча зарурий ахборотни олди ойна ва салоннинг йўловчи томонига чиқарувчи проекцион дисплейни кўриш мумкин.\nMaybach купесининг прототипи 12-август куни эълон қилинган эди. Унинг илк тизери 15-августда пайдо бўлган, 17-август куни компания видеолавҳасини эълон қилганди. Унда, ёруғлик диодларидан кўплаб фойдаланилгани ва эшикларининг тепага очилиши ойдинлашганди.\nMercedes прототип Maybach концепт\nMercedes электромобиллар ишлаб чиқарувчи 6 та завод қуради


«Норма Маслаҳатчи» газетасининг 2014 йил 8 апрель 14-сони - Gazeta.Norma.uz\n«Норма Маслаҳатчи», №14, 2014й. 8 апрель\nСтандартлаштириш, метрология ва сертификатлаштириш соҳасига тааллуқли қонунчилик базаси истеъмолчилар манфаатларини ҳимоя қилиб, бозорда инсонлар ҳаёти ва соғлиғи учун хавфли маҳсулотлар пайдо бўлишининг олдини олмоқда.\nБозор муносабатларининг асосий қонуни бўлган талаб, таклиф ва рақобат муҳитининг хусусий мулк негизида амалда бўлиши, шунингдек, хусусийлаштиришнинг изчил йўлга қўйилгани юртимизда мулкдорлар синфининг янада кенгайиши учун замин яратди.\nЁрдамчи пудратчи қайта ишлатишга берилган материални бизга қайтаришдан бўйин товлаб, буни бош пудратчининг ишлар ҳақини тўлаш бўйича қарзи борлиги билан асослаяпти. Ёрдамчи пудратчининг ҳаракатлари қонунийми? Биз нималар қилишимиз керак?\nХўжалик суди ижара шартномасини ҳақиқий эмас деб топди. Бироқ қарзни ундириш қисмида ҳал қилув қарорини қабул қилмади. Биз қарзни қандай қилиб ундирамиз? Суднинг ижара шартномасини ҳақиқий эмас деб топиш тўғрисидаги ҳал қилув қарори қарзни ундириш имкониятига таъсир кўрсатмайдими?\nХодимнинг айби билан автомобиль шикастланди. Энди биз ундан зарар миқдорини ундирмоқчимиз. Биз у билан имзолаган тўлиқ шахсий моддий жавобгарлик тўғрисидаги шартнома ундан зарар миқдорини ундириш учун етарли асос ҳисобланадими?\nТелефондан шахсий ва хизмат мақсадларида фойдаланилади. Бу тўланган сумма директорнинг даромади ҳисобланадими? Унинг солиқ оқибатлари қандай бўлади?\n«Маҳалла» жамғармасининг бир кунлик иш ҳақини унинг ҳисобрақамига ўтказиб бериш тўғрисидаги сўров хатига барча ходимлар розилик билдиришди ва шанба – дам олиш куни иш куни деб эълон қилинди. Авваллари ушбу сумма бўйича жисмоний шахслардан олинадиган даромад солиғи ҳисобланар, лекин ягона ижтимоий тўлов ва суғурта бадали ҳисобланмас эди. Эндиликда бу тўловларни ҳам тўлашимиз кераклиги талаб қилинмоқда.\nИшлаб чиқариш корхонасида товар-моддий захиралар, хом ашё ва материалларни инвентаризация қилиш мақсадида махсус комиссия тузилди. Ўтказилган инвентаризация натижасида айрим товар-моддий захираларнинг камомади ва айримларининг ортиқчаси мавжудлиги аниқланди.\nБоламни уч ёшгача парваришлаш бўйича таътилим 10.06.2014 йилда тугайди. Менга аввалроқ ишга чиқишни таклиф қилишди, буни ҳозир жой борлигини, кейин мени бошқа бўлимга ўтказишлари мумкинлиги билан асослашди. Таътил тугаганидан кейин менга аввалги иш жойимни беришлари шартми?\nХодим штат қисқариши муносабати билан ишдан бўшатилиши тўғрисида ишдан бўшатилишдан 2 ой олдин огоҳлантириш олди. Бир ой ишлагач, у жадвал бўйича навбатдаги таътилга чиқиши керак. Ходим ушбу даврда таътил олишга ҳақлими, зеро ишдан бўшатилиш санаси таътил даврига тўғри келадику?\nЁнғин бўлганда, турар жойга сув бостириб юборилганда, мол-мулкка зарар етказилганда моддий зарарнинг ўрнини қоплаш билан боғлиқ фуқаролик ишлари кўриб чиқилаётганда суд экспертлари нобуд бўлган, шикаст топган нарсаларни баҳолашда қийинчиликларга кўп дуч келадилар.


Қараөзекте самал электр станциясын қурыў бойынша биринши тендерде қатнасыў ушын неше инвестор арза берди?- Kruz.uz\nҚараөзекте самал электр станциясын қурыў бойынша биринши тендерде қатнасыў ушын неше инвестор арза берди?\n09:50, 21.05.2020 459 0 Жәмийет\n30 мәмлекеттен 70 компания ҳәм консорциумлар Өзбекстанда қуўатлылығы 100 МВт қа тең болған биринши самал электр станциясының (СЭС) қурылысында қатнасыў ушын арза берген. Арзалар усы жылдың 13-май сәнесине шекем қабыл етилди. Бул ҳаққында Энергетика министрлиги хабар берди.\nБийғәрез электр энергия ислеп шығарыўшылар Өзбекстан Республикасы Энергетика министрлиги, Инвестициялар ҳәм сыртқы саўда министрлиги және Қаржы министрлиги жанындағы мәмлекетлик-жеке меншик шерикликти раўажландырыў агентлиги тәрепинен жойбарға қатнасыў ушын мирәт етилди.\nТендер жеңимпазлары усы жойбар шеңберинде объектлерди ислеп шығыў, қаржыландырыў, қурыў, оларға ийелик етиў ҳәм пайдаланыўға қатнасады.\nСамал энергетикалық жойбары бойынша биринши тендер Европа тиклениў ҳәм раўажланыў банки тәрепинен бирге ислесиў ҳаққындағы келисим шеңберинде әмелге асырылады. Буннан гөзленген мақсет, улыўмалық қуўатлылығы 1 ГВт қа тең самал электр станциясын қурыў болып есапланады.\nУсы самал электр станцияларын ҳәм тийисли инфраструктураны қурыў ушын майданша Қарақалпақстан Республикасының Қараөзек районы аймағынан сайланған.


Фарғона. Бир ҳафтада тўртта босқинчилик\nФарғона вилоятининг туман ИИБ идораларидан бирида ишловчи Элтуз манбасига кўра, баъзида гуруҳ бўлиб, баъзида якка тартибда уйларга кираётган ўғри ва босқинчиларни топиш осон кечмаяпти.\n«Бир ҳафтада тўрт марта ўғирлик ҳақида маълумот олдик, – деди туман ИИБларидан бирида ишловчи манба.\nУнинг билдиришича, коллеж директорининг уйидан 6 миллион сўм ўқувчилардан китобга деб йиғилган пул ва тилла тақинчоқлар йўқолган.\nЯна бир савдогар аёлнинг уйидан ҳам қимматбаҳо буюмлар олиб чиқиб кетилган, бир ҳолатда ўғри ҳеч нарса олмасдан чиқиб кетган, уй эгаси вақтида қўшниларини чақиришга улгурган.\n«Тошкентнинг “Абу Сахий” бозорида дўкони бор аёлнинг келини ва уч нафар набирасини талончилар боғлаб қўйиб, уйидаги тилла буюмларни олиб чиқиб кетган. Босқинчилик ва талончилик қилганлар етти киши экан, олиб борилган тезкор қидирув ишларидан кейин улар топилди», – деди бошқа бир ИИБ ходими.\nАммо кўп ҳолларда босқинчилик ва ўғирлик жиноятлари очилмай қолаяпти. Элтуз билан суҳбатлашган манба, бунинг ҳаммасига ишсизлик ва иш ҳақининг озлиги сабаблигини айтади.\n«Ёш йигитлар ишсиз. Бор ишларда эса ойлик қониқарли эмас. Баъзилар эса Россия ва бошқа давлатлардан депортация бўлганлар. Улар четга чиқиб кетолмайди, бу ердаги ойликка эса уларнинг ишлагиси келмайди. Шунинг учун ўғирлик ва босқинчилик, талончилик кўпаймоқда», – дея сўзларини якунлади ИИБ ходими.\ndata-title="Фарғона. Бир ҳафтада тўртта босқинчилик" data-description="Фарғона вилоятининг туман ИИБ идораларидан бирида ишловчи Элтуз манбасига кўра, баъзида гуруҳ бўлиб, баъзида якка тартибда уйларга кираётган ўғри ..." data-image="https://eltuz.com/wp-content/uploads/2017/01/rasm2237.jpg" data-url="https://eltuz.com/kundalik/198550/" data-services="facebook,odnoklassniki,twitter,telegram" data-counter="ig">\nЧимкентлик бойнинг тўйидаги 179 $ минг долларлик торт (видео)\nЧимкентлик тўй эгаси буюртирган қимматбаҳо торт видеоси ижтимоий тармоқни ҳайратга солди. Унинг нархи 179 минг АҚШ долларига баҳоланган. Дастлаб ...\nЯкутск шаҳрида маҳаллий аёлнинг зўрлангани ҳақидаги хабардан сўнг, 17 март куни кечқурун ўрта осиёлик мигрантларга қарши стихияли норозилик митинги ...


Хафа бўлиш йўқ-а? - www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариХафа бўлиш йўқ-а?\nХафа бўлиш йўқ-а?\nЧоп этилган 21.10.2013 МуаллифZiyouz.uz\nБолтабой акаси Тешабойни очликдан ўлдирган золим бойдан ўч олиш учун бойнинг ҳовлисига қараб йўл олибди. Бой бир неча кундан бери хизматкор қидириб, тополмай хафа бўлиб ўтирган экан. Болтабойни кўриши билан севиниб кетибди. У Болтабой хизмат сўраб келган бўлса керак, деб ўйлаб, севинчидан ўзига ўзи сўйлаб, ниҳоят Болтабойга айёр кўзлари билан қараб, пахмоқ соқолини тараб, тилёғламаликка киришибди:\n— Кел, ўғлим, кел, менда нима ишинг бор?\n— Бой ота, мен бир хизмат билан ҳузурингизга келган эдим.\n— Айт, ўғлим, бажону дил, нима дейсан?\n— Мен бир бечора кампирнинг ёлғиз ўғлиман. Отам қашшоқликдан, очликдан қазо қилди. Отам ўлгандан кеййн рўзғор менинг зиммамга тушди. Мен ишламоқчи бўлиб иш қидириб кўп жойга бордим. Иш сўраб ёлвордим, аммо иш тополмадим. Энди нима қилишимни билмай, уйимга қайтиб келаётганимда маҳаллангизнинг имомини учратиб қолдим. Унга ўз дардимни айтган эдим, имом менга: «Маҳалламизда Қурумсоқ деган бой бор. У бева-бечораларнинг бошини силайдиган одам, сендай юпун болаларни қўллаб-қўлтиқлайди. Сен ўша бойникига бор», деб маслаҳат берди. Мен хурсанд бўлганимдан уйимга бормасдан тўғри шу ерга келдим, — дебди. Бой унга:\n— Ҳим… жуда соз, ўғлим, майли, сенга ҳам бир «сахийлик» қилай. Кеч кириб қолди, ҳозир уйингга қайтсанг ҳам бўлади. Эртага эрталаб келиб ишга тушасан, — дебди. Болтабой:\n— Раҳмат, бой ота, бу яхшилигингизни эсимдан чиқармайман, — дебди-да, кўчага чиқиб, ўз уйига равона бўлибди.\nБолтабой эртасига саҳарда туриб бойнинг уйига борибди. Бой хизматкорни ишга солибди. Болтабой челакларни сув билан тўлдириб бўлгач, ўтин ёрибди. Ҳовлидаги ишларни тугатгач, унга қирқ кундан бери қотиб ётган, моғорлаган бир кулча берибди. У нонни олиб қўйнига солибди, бойнинг буйруғи билан молхонадан икки ҳўкизни олиб чиқибди. Бой эшакка миниб:\n— Қани юр далага, ҳўкизларни ҳайда, — дебди.\nБолтабой, бойнинг орқасидан ҳўкизларни ҳайдаб кета берибди. Бой хизматкорнинг ўз оёғи билан келганига ичида суюниб:\n— Худо бераман деса ҳеч гап эмас. Мана яна бир жонидан тўйган ўз оёғи билан тузоғимга илинди. У мендан ё ўлиб қутулади, ё қочиб. Мен унинг қўйнини пуч ёнғоққа тўлдириб, «хафа бўлиш йўқ» деб роса ишлатаман, — деб хаёл суриб келаётган бой бирдан «хафа бўлиш йўқ-а?» деб гапириб юборибди. Уни хизматкор эшитиб қолиб «Лаббай, бой ота, гапирдингизми?» дебди. Бой тулкилигини ишга солиб:\n— …Ҳа, чарчамай келяпсанми, ўғлим? — деб сўрабди,\n— Чарчаб мен бекорчиманми, бой ота! Бекорчилар чарчайди-да.\n— Ҳа, шундай хафа бўлмайсан-да, а?\n— Йўқ, бой ота, хафа бўлиш йўқ.\nБой яна хаёл суриб кета берибди. Бойнинг тилёғламалигини билиб олган Болтабой ҳам: «Ҳа одамхўр, золим бой, бугун эшакни миниб мени орқангдан эргаштириб кетяпсан, шундай кунлар келарки, биз ҳам эшак эмас, дулдул отларни минармиз, ўшанда сен ерни қучоқлаб ётарсан. Мен сендан «хафа бўлиш йўқ-а?» деб туриб акамнинг ўчини олайки, дунёга келганингга пушаймон бўлгин», дебди.\nБойнинг ерига етиб боришибди. Бой хизматкорга:\n— Мен ҳозир уйга қайтиб кетаман. Тушга яқин овқатингни олиб келарман. Мабодо ишим чиқиб қолиб келолмасам хафа. бўлмайсан-да, а? — дебди.\n— Қани, ишга кириш бўлмаса, мен кетдим, ерни чуқурроқ ҳайдагин, — дебди бой.\n— Хўп, бой ота, — деб жавоб берибди Болтабой. Бой кетгач, Болтабой белбоғини пешонасига боғлаб, қўкизларни қўшга қўшиб, шайлаб ер ҳайдашга киришибди. Болтабой ерни тушагача ҳайдабди. Бойдан дарак бўлмабди. Кечгача ер ҳайдабди, бойдан дарак бўлмабди. Қорни очган Болтабой кечқурун қўшни чиқариб, икки ҳўкизни олдига солиб, бойнинг ҳовлисига кириб борибди. Ҳўкизларни молхонага олиб кириб, олдига ўт солиб, ўзи дам олиш учун ертўлага кирибди. Энди ётган экан, бой Болтабойни чақириб қолибди.\n— Келдингми, ўғлим? Боғ орқасида бедапоя бор. Ўша ерга бориб, эшакка уч-тўрт боғ беда ўриб келгин. Хафа бўлмайсан-а? — дебди бой.\n— Хафа бўлиш йўқ дегансиз-ку, бой ота, — дебди-да, Болтабой ўроқни олиб бедапояга борибди. Бир кўтарим беда ўриб, қорни очлигига чидай олмай лаби қурушиб, бедани кўтариб уйга қайтиб келибди. Болтабойга бой битта эшагим бор дегани учун, ёлғончи бўлмайин деб бедани эшакларга ўзи солибди. Болтабой ертўлага кирганда орқасидан бир коса хўрда билан иккита нон олиб кириб беришибди. Болтабой овқатлангач, уйқуга кетибди. Тонг ёришгач, Болтабой яна ер ҳайдагани кетибди. Бу кун ҳам бой тушда овқат олиб бормабди. Болтабой пешингача ер ҳайдабди-да, пешинда ҳўкизларни ҳайдаб бозор томон йўл олибди. Бозор олдидаги чойхонада чой ичиб ўтирган бир кишига ҳўкизнинг бирини беш тангага сотиб, бир тангасига ош қилиб еб, тўрт тангасини ёнига солибди. Кечқуруч бойнинг ҳовлисига кириб борибди. Бой икки ҳўкиздан бири йўқлигини кўриб жони чиқаёзибди. Лекин ўзини босиб:\n— Ҳорма, ўғлим, ҳўкизингнинг бири кўринмайди-я, қани? — деб сўрабди. Болтабой ҳам ўйлаб турмасдан бор гапни айтибди:\n— Бой ота, тушда менга овқат олиб бормаган эдингиз, пешингача ерни ҳайдаб жуда қорним очди. Сўнгра ҳўкизларни олдимга солиб бозорга келдим. Ҳўкизнинг бирини беш тангага сотиб, бир тангасига ош олиб едим, тўрт тангаси ҳамёнимда, уни сизга бермайман, хафа бўлмайсиз-а?\n— Хафа бўлиш йўқ-ку, ўғлмм, — деб жавоб берибди бой нима қилишини билмай. Болтабой «энди қўлга тушдинг, бой» деб ҳар куни ер ҳайдай берибди. Ёнидаги пули тугагач, яна уч-тўрт кундан кейин тушда бой овқат олиб келиб бермабди. Шунда Болтабой ҳўкизнинг бирини бозорга олиб бориб, сотиб, овқат олиб ебди. Бой эса «хафа бўлиш йўқ» деб боши гангиб нима қилишини билмай қолибди. Энди бу хизматкорни йўқотмасам моли дунёимни совуради, буни қандай қилсам йўқота одаман, деб ҳар куни хаёл сура берибди. Бойнинг укаси узоқ бир қишлоқда яшар экан. Хизматкорни укасиникига юбориб, ўша ерда ўлдиртирмоқчи бўлибди. Бой укасига хат ёзиб, Болтабойни чақирибди.\n— Ўғлим, фалон қишлоқда менинг укам бор. Бугун укамникига бориб, мана бу хатни бериб келасан. Хафа бўлмайсан-а? — дебди.\n— Хафа бўлиш йўқ, бой ота! —дебди-да, Болтабой хатки олиб, ҳамёнига солиб, бойнинг укасикикига қараб равона бўлибди.\nБолтабой йўл юриб, йўл юрса ҳам мўл юриб, бир қишлоққа кириб борибди. Йўлда ўтириб дам олибди, хатни очиб ўқимоқчи бўлибди, саводсизлигидан хатни ўқий олмай юраги тўлибди, яна йўлга равона бўлибди. Кета тўриб бир муллаваччани учратиб қолибди. Муллаваччага бир танга бериб, хатни ўқитиб, бойнинг ниятини билибди. Хатни шу ердаёқ йиртиб ташлаб муллаваччага яна бир танга бериб, бошқа хат ёздирибди. Хатда шундай дебди: «Меҳрибон ука, аввал салом, ундан сўнг сенга кичик хизмат. Мен сенинг олдингга ўзимнинг энг яхши хизматкоримни юбораётибман. Агар сен мени десанг шу хатни олиб борган хизматкоримни яхшилаб кутиб ол. Уч кун ичида ўзингнинг энг яхши кўрган қизингни тўй-томоша қилиб, шу хизматкоримга қўшиб қўй. Агар айтганимни қилмасанг, сендай укам йўқ!»\nБолтабой хатни ёздириб, муллаваччага раҳмат айтиб, яна йўлга тушибди. Ниҳоят, кечқурун бойнинг укасиникига етиб борибди. Бойии топиб, саломлашиб ўзини таништиргач, хатни берибди. Хатни ўқиган бой ҳушини йўқотаёзибди. Нима ҳам дерди, акасининг гапини қайтариш гуноҳ. Бой Болтабойга билинтирмай ич-ичидан ёнибди. Болтабой унга:\n— Бой ота, хафа кўринасиз, нима бўлди? — дебди.\n— Йўқ ўғлим, хафа эмасман, — деб жавоб берибди у. Бой Болтабойни шу кеча яхшилаб меҳмон қилибди. Ҳеч қандай илож тополмаган бой, эртасига тўй тараддудига тушибди. Маҳалла оқсоқолини чақириб маслаҳат қилибди, сўнгра тўй қилиб, энг кичик қизини Болтабойга никоҳ қилиб берибди. Болтабой ҳам хотинлик бўлиб қолибди, кайфини суриб юра берибди. Болтабой бу ерда кайфини суриб юра берсин. Энди Қурумсоқ бойдан эшитинг:\nҚурумсоқ бой хизматкордан қутулдим, деб суюниб, йўқотган ҳўкизларини эслаб куюниб юра берибди.\nКунлардан бир кун укасини соғиниб бир кўриб келай деб, совға-салом олиб, укасиникига жўнабди. Юриб-юриб кечқурун укасининг қишлоғига етиб келибди. Укаси уии хурсандчилик билан кутиб олибди. Қурумсоқ бой уйга кирганда янги тўнларни кийиб хизмат қилиб юрган Болтабойни кўриб, юзида қон қолмабди. Бой сирни бой бермай Болтабой билан кўришиб, сўрашиб ўтирибди. Болтабой дастурхон ёзиб, бойга чой узатибди.\n— Ўғлим, тинч зерикмасдан ўйнаб юрибсанми?\n— Ҳа, бой ота, укангизнинг қизлари бор экан, менга тўй қилиб бердилар. Қуллуқ сизга, бой ота.\n— Нима дединг? — дебди бой шошиб.\n— Мен бу ёққа келаётганимда қўлимга бир хат берган эдингиз-а, бой ота?\n— Ҳай, нима бўлибди?\n— Ҳеч нарса бўлгани йўқ, бой ота. Мен ўша хатни йўлда бир муллаваччага ўқитдим, хатингизда мени ўлдиришга буюрган экансиз. Мен у хатни йиртиб ташлаб, муллаваччага бир танга бериб, сизнинг номингиздан укангизга бошқа хат ёздирдим, укангиз хатни ўқиб қизини менга никоҳ қилиб берди. Мен укангизга куёв бўлиб юрибман. Хафа бўлмайсиз-а, бой ота?\n— Қизини олдим дейсанми? — дебди бой титраб-қақшаб.\n— Ҳа, бой ота, олдим, хафа бўляпсизми? — дебди Болтабой. Бой ўзини босиб олибди-да.— Хафа бўлиш йуқ, — деб жавоб берибди. Бир оздан сўнг Бой хизматкорга қараб:\n— Ўғлим, эртага бир жойга бориб сайр қилиб келамиз, тайёрлан, — дебди.\n— Қаерга борамиз, бой ота? — деб сўрабди Болтабой.\n— Тантибой, Турғунбой, Каримбой деган ўртоқларим бор. Ўшаларникига бориб бир яйраб келамиз, хафа бўлмайсан-а? — дебди бой. Болтабой:\n— Хафа бўлиш йўқ, бой ота, — дебди. Кечқурун Болтабой ўз уйига кириб кетибди.\nЯрим кечада Болтабой ҳовлига чиқиб, Қурумсоқ бой ётган уйнинг деразасидан икки кишининг шивирлаб гаплашаётганини эшитиб қолибди, секин бориб қулоқ солса, Қурумсоқ бой укасига Болтабойни ёмонлаб: «Эртага Болтабойни ўртоқларимникига олиб бориб, ўша ерда ўлдириб келаман», деётганмиш. Буни эшитган Болтабой ҳеч нарсани билмаган киши бўлиб, ўз жойига кириб ётибди. Эрта билан барвақт уйғонган Қурумсоқ бой апил-тапил овқатланибди-да, Болтабой билан йўлга равона бўлибди. Бой эшакка миниб олибди. Болтабой эса пиёда кета берибди. Йўл юришиб, йўл юришса ҳам мўл юришиб, бир жойга келганда бой дам олмоқчи бўлиб эшакдан тушган экан, Болтабой эшакни миниб олиб кета берибди. Бой унинг орқасидан югуриб, чарчаб, оғизлари кўпириб кела берибди. Ниҳоят, бир қишлоққа бориб чойхонанинг олдидан чиқиб қолишибди. Бой Болтабойни эшакка қоровул қилиб, «мен овқат қилиб чиқаман, хафа бўлмайсан-а» деб, чойхонага кириб ҳалфанага қўшилибди. Болтабой ҳам эшакни беш тангага сотибди-да, бир тангасига ош олиб еб, аччиқ чойни ичиб ўтира берибди. Бой қорнини тўйғизиб, кекириб кўчага чиқса, эшак йўқ эмиш. Болтабойдан эшакни сўраган экан, «эшакни сотиб ош олиб едим», дебди.\nИккаласи ҳам пиёда йўлга равона бўлишибди. Кўп йўл юришиб, бир қишлоқнинг четига етиб келишибди. Болтабой қараса, бир эски хароба уй бор эмиш. Болтабой бойнинг қўл-оёқларини ҳеч ким ечолмайдиған қилиб, чамбарчас қилиб бойлаб ўша харобага қамаб қўйибди.\n— Бой ота, сиз мени ўлдирмоқчи бўлиб олиб кетаётган эдингиз, мана энди менга қазиган чуқурингизга ўзингиз тушадиган бўлдингиз, хафа бўлмайсиз-а? — дебди Болтабой.\n— Хафа бўлиш йўқ, — деб жавоб берибди бой.— Лекин, бу аҳволда қийналиб ўламан.\n— Йўғ-э, бой ота, ўлиб нима қиласиз? Ахир, сиз менн ўлдирмоқчи эдингиз-ку, қорнингиз очса похол еб туринг. Ҳа золим бой, мен сендан акам Тешабой ва очликдан ўлган ўртоқларимнинг ўчини оламан. Хафа бўлиш йўқ-а? — дебди. Бой:\n— Йўқ, ўғлим хафа бўлиш йўқ, — деб нафаси ичига тушиб кетибди.\n— Сенга жазо шу, — деб бойни хароба уйда қолдириб, эшикни маҳкам ёпиб, ўз қишлоғига қараб жўнабди. Шундай қилиб, муроди мақсадига етибди.\n← Аввалги Аввалги Домла билан хизматкор\nКейинги → Кейинги: Ношуд бола


АХБОРОТ ТЕХНОЛОГИЯЛАРИ: олдинга силжиш\nСўнгги бир неча йиллар ичида ахборот-коммуникация технологиялари соҳасининг кўплаб йўналишларини ислоҳ қилишда самарали ютуқларга эришилди. Модернизация тегишли вазирликнинг ребрендинги, АТ-бозор иштирокчиларини қўллаб-қувватлаш ва фаолиятини мувофиқлаштирувчи янги давлат тузилмаларини яратиш шунингдек, ахборот хавфсизлиги, киберхавфсизлик, интерактив хизматлар, «ақлли шаҳар», «сунъий интеллект», e-government, имтиёз ва преференциялар билан таъминланган «Mirzo Ulugbek Innovation Center» резидентлари томонидан инновациялар ва бошқаларни ўз ичига олган.\nИнтеграцион платформа ташкилотнинг барча таркибий бўлинмалари тузилиши (идоралар) учун зарур бўлган жараёнларни модернизация қилиш имконини берадиган ва маълумотларни консолидация қилиш орқали, уларни тақдим этишнинг самарадорлигини, шунингдек ахборотни намойиш этиш форматларининг тўлиқлиги, ишончлилиги ва қулайлиги туфайли бошқарув қарорларини қабул қилиш сифатини оширишни таъминлаш учун ягона ахборот майдонини яратишга мўлжалланган.\nПорталга ташриф буюрувчи фойдаланувчилар томонидан ўтказилган тест синовлари давомида кўплаб истаклар нафақат вакансияларни танлаш, балки портал орқали онлайн ишга жойлашиш имкониятлари ва ечимини ривожлантириш зарурлигини илгари сурди. Натижада тизимда «Ишга жойлаштириш» блоки кенгайтирилди.\n– Ҳозирда деярли барча соҳаларда рақамлаштириш ҳақида кўп гапириляпти. Сиз давлат-хусусий шериклик доирасида ушбу масалаларни ҳал қилиш бўйича таклифларингиз ҳақида сўзлаб бердингиз. Бироқ, бу йўналишда самарадорликни оширишга ёрдам берадиган инновацияларининг ўзига хос мисоллар ҳақида айтиб берсангиз?\nМаҳаллий инновациялар кадрлар ҳизмати фаолияти давомида олинган ягона, долзарб, тўлиқ ва тизимлаштирилган маълумотлар базасини шакллантиришга, шунингдек, юқорида турувчи идораларга маълумотларни тақдим этиш тезлигини оширишга ёрдам берди. Аслини олганда, Ўзбекистонда кадрлар салоҳиятини ривожлантириш бўйича Ягона Марказни ташкил этиш учун асос ёки ахборот платформаси яратилди, бу эса бу борада амалга оширилаётган ислоҳотларнинг навбатдаги босқичи бўлиши мумкин.\nБугунги кунда мамлакатимизда давлат корхоналари ва ташкилотларда Ўзбекистон Республикасининг давлат идоралари ходимларининг бошқаришнинг намунавий ахборот тизимининг (НАТ «Кадрлар») «Шахсий маълумотномалар базаси» ва «Кадрлар бошқаруви» каби ечимларни жорий этиш жараёни давом этмоқда. Айни пайтда давлат ташкилотларидан олти мингдан ортиқ кадрлар тизим билан фаол иш олиб бормоқда ва тизим базасига 200 мингдан ортиқ шахсий маълумотномалар киритилган. Бизнинг жорий этиш ва техник қўллаб-қувватлаш гуруҳимиз фойдаланувчиларга ахборот, маслахат ва амалий ёрдам кўрсатишни давом эттирмоқда, чунки янги фойдаланувчилар ушбу тизимга доимий равишда уланишади. Ушбу мураккаб лойиҳани амалга оширишда олинган тажриба, тизим модулларини тезкор оптималлаштириш амалиёти нафақат муваффақиятли амалга ошрилишини, балки дастурчиларимизга янги инновацион ечимларни ишлаб чиқиш имконини берди.\nБугунги кунда кўплаб хорижий ишлаб чиқарувчилар Ўзбекистон бозорига кириб келмоқдалар. Улар билан самарали ишлаш учун юқори малакага ега бўлиш, таклиф этилган ҳар бир маҳсулот бўйича сертификатланган мутаҳассислар бўлиши ва АХ ечимга эга бўлишимиз керак. Биз тармоқнинг сўнгги нуқталарини, булутли иловаларни ва МҚМ (маълумотларни қайта ишлаш маркази) тармоқларини ҳимоя қилиш учун платформага бирлаштирилган турли ахборот хавфсизлиги ечимларини таклиф этамиз.\nБарча гиперконвергент тизимлар уникал бошқарув дастурий таъминот билан жиҳозланган, бу ўз навбатида қўлда бажариладиган бир қанча жараёнларни осонлаштиради, ва табиийки, эксплуатация харажатларини камайтиради. Ушбу тизимнинг ташкилот/корхонада жорий қилиниши, у ердаги АТ-муҳитни сезиларли даражада оддий ва тушунарли қилиши мумкин. Мамлакатимиз корхоналарида йирик маълумотларни қайта ишлаш марказларининг ташкил этилиши ахборот хавфсизлиги масалаларида юқори технологик, юқори маҳсулдорлик ва таваккалчиликларни камайтириш имконини беради.\nЯнги технологиялар ва инновацион хизматларни ривожлантириш, ахборотлаштириш ва жамиятнинг технологик маданиятини ва таълимини ошириш, алоқа сифати ва қулайлигини ошириш, янги ижтимоий электрон порталларни пайдо бўлиши, интернет нархининг пасайиши шароитида мультимедиа контентининг турли шакллари мавжудлиги, янги корхоналар ва бизнесларни очилишига, қўшимча иш ўринларини яратишга ёрдам беради, бу эса ижтимоий соҳа ва ҳаёт сифатини оширади. Янги инновация ва технологияларни умумий кенг жорий этилиши натижасида мамлакатимиз ҳаёти, ижтимоий соҳаси ва иқтисодиёти яхшиланади. Энг муҳими профессионал АТ-компаниялар даражаси ва давлат тузилмаларининг маъмурий аппарати даражасида амалга ошрилаётган лойиҳаларнинг тезлиги ва сифатини камайтирмасликдир.


Йиллик ҳисобот: ўзгартиришларни ҳисобга оламиз\nМакроиқтисодий прогноз ва Давлат бюджети параметрлари тасдиқланди\nМолиявий ҳисобот шаклларидаги ўзгаришлар\nЙиллик ходимлар сонини аниқлаймиз\nҚисқартириш чоғида солиқлар\nБош пудратчи учун ЯСТ\nГазета СБХ / 2018 год / № 01 / Бухгалтерга ёрдам\nЎтган йилда бухгалтерия ҳисоби ва ҳисоботини тартибга солувчи асосий ҳужжатларга кўп ўзгартириш ва қўшимчалар киритилди. 21-сон БҲМС «Хўжалик юритувчи субъектларнинг молия-хўжалик фаолияти бухгалтерия ҳисоби ҳисобварақлар режаси ва уни қўллаш бўйича Йўриқнома» (АВ томонидан 23.10.2002 йилда 1181-сон билан рўйхатдан ўтказилган) ҳамда 24-сон БҲМС «Қарзлар бўйича харажатлар ҳисоби»га (АВ томонидан 18.08.2009 йилда 1996-сон билан рўйхатдан ўтказилган) энг кўп ва муҳим ўзгартиришлар киритилди. Молиявий ҳисобот шаклларига (АВ томонидан 24.01.2003 йилда 1209-сон билан рўйхатдан ўтказилган) ҳам ўзгартиришлар киритилди.\nМБ бошқарувининг «Ўзбекистон Республикаси банкларида очиладиган банк ҳисобварақлари тўғрисидаги йўриқномага ўзгартириш ва қўшимчалар киритиш ҳақида»ги қарори (АВ томонидан 24.03.2017 йилда 1948-12-сон билан рўйхатдан ўтказилган)\nЎзгартиришлар 1.04.2017 йилдан кучга кирган.\nКиритилган ўзгартиришларга мувофиқ:\n1.04.2017 йилдан бошлаб депозит ҳисобварақлари очиш учун фақат қуйидаги ҳужжатлар тақдим қилинади:\nа) ҳисобварақ очиш тўғрисида ариза (Йўриқномага 2-илова);\nб) имзолар намуналари ва муҳр изи қўйилган 2 дона варақча (3-илова). Асосий муҳр (филиал ёки ваколатхона муҳри) изи намунаси киритилди. Махсус муҳрлар, масалан, «Пакетлар учун», «Рухсатномалар учун», «Девонхона», «Маълумотномалар учун», «Гувоҳномалар учун» ва ҳ.к. қўллаш мумкин эмас;\nв) мижоз номидан пул-ҳисоб-китоб ҳужжатларини имзолаш ваколатига эга шахснинг шахсини тасдиқловчи ҳужжати (паспорт ёки унинг ўрнини босадиган ҳужжат). Шахсини тасдиқловчи ҳужжатнинг асли кўрсатилгандан сўнг, банк томонидан ундан нусха олинади (Йўриқноманинг 12-банди).\nИлгари давлат рўйхатидан ўтганлиги тўғрисидаги гувоҳноманинг нусхаси, таъсис ҳужжатлари (таъсис шартномаси, устав) ҳамда уларга киритилган ўзгартириш ва қўшимчаларнинг нусхалари ва бошқалар ҳам тақдим этилар эди\nМолия вазирининг «Ўзбекистон Республикаси Бухгалтерия ҳисобининг миллий стандарти (21-сон БҲМС) «Хўжалик юритувчи субъектларнинг молиявий-хўжалик фаолияти бухгалтерия ҳисоби ҳисобварақлар режаси ва уни қўллаш бўйича Йўриқнома»га ўзгартириш ва қўшимчалар киритиш тўғрисида»ги буйруғи (АВ томонидан 30.05.2017 йилда 1181-3-сон билан рўйхатдан ўтказилган)\nЎзгартиришлар 5.06.2017 йилдан кучга кирган.\nҚуйидаги асосий ўзгартиришлар киритилди:\n● Ҳисобварақлар режасидан (21-сон БҲМСга 1-илова) 0450-«Ташкилий харажатлар» ва 0550-«Ташкилий харажатларнинг амортизацияси» счётлари чиқариб ташланди. Ташкилий харажатлар номоддий активлар таркибидан чиқариб ташланган эди (7-сон БҲМС, молия вазирининг АВ томонидан 14.02.2009 йилда 1485-1-сон билан рўйхатдан ўтказилган буйруғи таҳририда);\n● Ҳисобварақлар режасига 2 та янги балансдан ташқари счёт киритилди – 015-«Оддий ширкат шартномаси (биргаликдаги фаолият) бўйича олинган мол-мулк» ва 016-«Фойдаланиш ҳуқуқи бўйича олинган номоддий активлар». Ҳисобварақлар режасини қўллаш бўйича йўриқномага (21-сон БҲМСга 2-илова) хўжалик операцияларини киритилган счётлар бўйича акс эттириш тартиби жорий этилди.\nЭнди биргаликдаги фаолият ишончли вакиллари оддий ширкат (биргаликдаги фаолият) шартномаси иштирокчиларига тегишли бўлган ва биргаликдаги фаолиятни амалга ошириш учун олинган мол-мулк ҳисобини балансдан ташқари 015-счётда юритадилар. Мол-мулк эгасига қайтарилаётганда ҳисобдан чиқарилади.\nЛицензия, муаллифлик ва бошқа шартномалар асосида вақтинча фойдаланиш учун олинган НМА фойдаланувчилари объектларни шартномада кўрсатилган қийматда 016-счётнинг дебети бўйича ҳисобга оладилар. Шартноманинг амал қилиш муддати тугаганда 016-счёт кредитланади;\n● Йўриқноманинг 53, 55, 57 ва 59-бандларига ўзгартиришлар киритилди, уларга мувофиқ қимматли қоғозларнинг сотиб олиш баҳосини қоплаш муддати давомида номинал қийматигача етказиш тўғрисидаги қоида акцияларга нисбатан татбиқ этилмайди. Акциялар қиймати 12-сон БҲМС «Молиявий инвестициялар ҳисоби» (15-банд, АВ томонидан 16.01.1999 йилда 596-сон билан рўйхатдан ўтказилган) бўйича аниқланади ва ҳисобга олинади;\n● Йўриқноманинг 138-бандига аниқлаштириш киритилди, унга мувофиқ 2810-«Омбордаги тайёр маҳсулотлар» счётида реализация қилишга мўлжалланган қурилиш объектларининг таннархи ҳам ҳисобга олинади;\n● янги 6630-«Таъсисчиларнинг устав капиталини ошириш бўйича улушлари» счёти жорий этилди. Яъни киритилган улушлар бўйича таъсисчилар олдидаги мажбуриятлар 6630-счёт кредити бўйича активларни ҳисобга олувчи счётлар билан корреспонденцияда акс эттирилади. Таъсис ҳужжатларига ўзгартиришлар рўйхатдан ўтказилгандан кейин 6630-счёт 4610-«Устав капиталига таъсисчиларнинг улушлари бўйича қарзи» счёти билан дебетланади;\n● Ҳисобварақлар режасидан 9440-«Келгусида солиқ солинадиган базадан чиқариладиган ҳисобот даври харажатлари» счёти чиқариб ташланди, Йўриқноманинг 403, 408 ва бошқа бандларига тегишли ўзгартиришлар киритилди;\n● бошқа корхона берган узоқ муддатли қарзлар 0690-«Бошқа узоқ муддатли инвестициялар» счёти дебети бўйича ҳисобга олинади. Илгари улар 0990-«Бошқа узоқ муддатли кечиктирилган харажатлар» счётида ҳисобга олинар эди;\n● Йўриқноманинг 5-бандига Президентнинг 25.12.2013 йилдаги ПҚ-2099-сон қарорининг 6-бандига асосан ўзгартиришлар киритилди – микрофирмалар ва кичик корхоналар 3 йилда 1 марта асосий воситаларни қайта баҳолашга ҳақлилар;\n● Йўриқноманинг 23, 30 ва 32-бандларига 5-сон БҲМС «Асосий воситалар»га (АВ томонидан 9.09.2016 йилда 1299-2-сон билан рўйхатдан ўтказилган) киритилган ўзгартиришларга мувофиқ тузатишлар киритилди;\n● Йўриқноманинг 369-бандига бюджетга солиқлар, божхона ва мажбурий тўловлар бўйича имтиёзлар махсус Низомга (АВ томонидан 2.04.2005 йилда 1463-сон билан рўйхатдан ўтказилган) мувофиқ ҳисобга олиниши муносабати билан қўшимчалар киритилди\nМолия вазирининг «Ўзбекистон Республикаси Бухгалтерия ҳисобининг миллий стандарти (24-сон БҲМС) «Қарзлар бўйича харажатлар ҳисоби»ни тасдиқлаш тўғрисида»ги буйруққа ўзгартиришлар киритиш ҳақида»ги буйруғи (АВ томонидан 28.06.2017 йилда 1996-1-сон билан рўйхатдан ўтказилган)\nЎзгартиришлар 3.07.2017 йилдан кучга кирган.\nКиритилган ўзгартиришларга мувофиқ қарзлар бўйича харажатлар қуйидагиларни ўз ичига олади:\nа) жалб қилинган қисқа муддатли ва узоқ муддатли қарзлар бўйича фоизлар (илгари қарзлар бўйича харажатлар фақат банклар ва кредит ташкилотларидан олинган фоизларни ўз ичига олар эди);\nб) қарзлар билан боғлиқ бўлган дисконтлар (чегирмалар), шу жумладан, облигацияга тегишли дисконтларнинг (чегирмаларнинг) ҳисобдан чиқарилиши (илгари мукофотлар, устамалар ҳам киритилар эди);\nв) 6-сон БҲМС «Ижара ҳисоби»га (АВ томонидан 24.04.2009 йилда 1946-сон билан рўйхатдан ўтказилган) мувофиқ бухгалтерия ҳисобида акс эттирилган молиявий ижара ва (ёки) лизингга тааллуқли бўлган фоиз харажатлари\nМолиявий ҳисобот шаклларини тўлдириш тартиби\nМолия вазирининг «Молиявий ҳисобот шакллари ва уларни тўлдириш бўйича Қоидаларни тасдиқлаш тўғрисида»ги буйруққа ўзгартириш ва қўшимчалар киритиш ҳақида»ги буйруғи (АВ томонидан 14.12.2017 йилда 1209-8-сон билан рўйхатдан ўтказилган)\nЎзгартиришлар 15.12.2017 йилдан кучга кирган.\n● Бухгалтерия балансига (1-сон шакл) 930-«Оддий ширкат шартномаси (биргаликдаги фаолият) бўйича олинган мол-мулк» ва 940-«Фойдаланиш ҳуқуқи бўйича олинган номоддий активлар» сатрлари киритилди. Ушбу сатрларда молия вазирининг 1181-3-сон буйруғи билан 21-сон БҲМСга киритилган балансдан ташқари 015 ва 016-счётлар кўрсаткичлари акс эттирилади;\n● «Молиявий натижалар тўғрисидаги ҳисобот» 2-сон шаклидан 080-«Ҳисобот даврининг солиқ солинадиган фойдадан келгусида чегириладиган харажатлари» сатри чиқариб ташланди. Молиявий ҳисобот шаклларини тўлдириш бўйича қоидаларга (7-илова) тегишли ўзгартиришлар киритилди;\n● юридик шахс мақомига эга бўлган бюджет ташкилотларининг «Молиявий натижалар тўғрисидаги ҳисобот» 2-сон шаклини тақдим этиши тўғрисидаги талаб бекор қилинди\nМатериални тайёрлашда «Йиллик ҳисобот–2017» ЭМТ материалларидан фойдаланилди.


10 Декабрь 18:24\n«Кетма-кет учинчи йил биз рақамли маҳсулотлар ва электрон хизматларга мисли кўрилмаган талабнинг гувоҳи бўлмоқдамиз. Бундан ташқари, нафақат эксклюзив, инновацион технологик ечимлар, балки оддий рақамли сарф материаллари учун ҳам кураш бор. Микрочиплар ва компьютер элементларининг етишмаслиги туфайли жаҳон муҳандислик бозорида аллақачон тизимли узилишлар кузатилмоқда», — деди Президент Олий Евроосиё иқтисодий кенгаши йиғилишида.\nДавлат раҳбари ЕОИИ мамлакатлари машинасозлик саноати ҳам худди шундай муаммога дуч келаётганини таъкидлади.\n«Бу борада ҳукуматларимиз илмий-тадқиқот институтлари ёрдамида машинасозлик саноати учун микрочиплар ва компьютер элементларини ишлаб чиқариш бўйича қўшма ҳамкорлик лойиҳаларини амалга оширишни ишлаб чиқишлари зарур. Корхоналаримизнинг эҳтиёжларини тўлиқ қондирадиган, кейин экспорт қилиш имконини берадиган ишлаб чиқариш базасини яратиш зарур», — деди Қасим-Жомарт Тоқаев.\n#Фан #Ахборот технологиялари #Евроосиё иқтисодий иттифоқи


АҚШ қўшинларини Афғонистондан олиб чиққандан сўнг Байден Америка халқига мурожаат қилди 15-09-2021, 11:00 | Zamin.uz\n18:12 / 01.09.2021\nАҚШ қўшинларини Афғонистондан олиб чиққандан сўнг Байден Америка халқига мурожаат қилди\n31 август куни АҚШ Афғонистондан ўз қўшинларини олиб чиқишни якунлади. АҚШнинг Афғонистондаги ҳарбий миссияси қарийб 19 йил-у 11 ой давом этди. Америка қўшинлари мамлакатга 2001 йил 11 сентябрда Нью-Йорк ва Вашингтонда терактлар уюштирган «Ал-Қоида» билан курашиш учун келган эди.\nБу АҚШ тарихидаги энг узоқ давом этган уруш бўлди. Унда 2400 дан ортиқ Америка ҳарбий хизматчилари ҳалок бўлди, яна 20 мингдан ортиғи яраланди. Ушбу миссия АҚШга 1-2 триллион долларга тушган. Қўшинларни олиб чиқиш якунлангач, АҚШ президенти Жо Байден Америка халқига мурожаат қилиб, нутқ сўзлади:\n«Мен президентлик учун номзодимни қўйган пайтимда бу урушни тугатишга ваъда бергандим. Бугун ваъдамни бажардим. Қўшинларни олиб чиқиш тўғрисидаги қарор фақат Афғонистонга тегишли эмас, бу бошқа мамлакатларни қайта қуришга қаратилган йирик ҳарбий ҳаракатлар даврининг якуни ҳамдир. Биз бутун дунё бўйлаб ҳуқуқ ва эркинликларни ҳимоя қилишни дипломатик ва иқтисодий воситалар орқали давом эттирамиз.\nАфғонистондан эвакуация қилиш операцияси – мисли кўрилмаган муваффақият. Ҳеч бир мамлакат жаҳон тарихида бунақа иш қилмаган, биз ҳаво орқали 120 мингдан ортиқ одамни олиб чиқдик. Мен эвакуацияни эртароқ бошлаш мумкин эди, деганларнинг фикрига қўшилмайман. 200 га яқин фуқароларимиз Афғонистонда қолмоқда, уларни олиб чиқишнинг сўнгги муддати йўқ, биз уларни ўзлари истаган заҳоти олиб кетамиз. «Толибон» мамлакатни тарк этмоқчи бўлган барча афғонларнинг кетишига рухсат беришини айтганди, бизда эса ушбу мажбуриятларнинг бажарилишини таъминлайдиган куч бор.\nМен ‘Вилоят Хуросон’ни яна бир бор огоҳлантираман: ҳали сиз билан ҳисоб-китобни тугатмадик, биз сизни топамиз ва сиз қилмишингизга жавоб берасиз». “Замин” янгиликларини “Telegram”да кузатиб боринг\nЯнгиликлар » Дунё » АҚШ қўшинларини Афғонистондан олиб чиққандан сўнг Байден Америка халқига мурожаат қилди


Атиги 35 дақиқада тўлиқ қувватланувчи, AMOLED-экран ва Snapdragon 865 чипли ўйинбоп смартфон чиқди! - Terabayt.Uz\nOppo корпорациясининг RealMe бренди бугун бирданига саккизта девайс тақдим этаётгани ҳақида ёзганмиз. Нархига нисбатан имкониятлари кенг Realme Watch ақлли соати намойиши изидан Realme X50 Pro Player Edition смартфони тақдимоти ҳам бўлиб ўтди.\nRealme X50 Pro Player Edition энг кучли Android-процессор – Snapdragon 865 базасига қурилган. Шунингдек, унда самарадор – LPDDR5 туридаги тезкор ва UFS 3.0 тоифали доимий хотира чиплари қўлланган.\nФлагманнинг AMOLED-экрани диагоналига 6,44 дюймлик бўлиб, тасвир узатиши FullHD+ форматида, кадр янгиланиш частотаси эса 90 герцга тенг.\nOppo бу смартфонини геймерларга мўлжаллагани номидан ҳам маълум; шу боисдан уни ўйинларда ресурслардан интеллектуал тарзда фойдаланувчи HyperBoost 3.0 технологияси билан таъминлаган.\nRealme X50 Pro Player Edition аккумуляторининг ток сиғими 4200 мА/соатга тенг ва у 65 ваттлик SuperDart технологияси бўйича тезкор қувват олади. Батареясининг нолдан бошлаб 100 фоизгача тўлишига атиги 35 дақиқа кифоя қилади; бу смартфон бир соат ишлатишга етадиган қувватни бор-йўғи 3 дақиқада олиб улгуради!\nЯна бир муҳим жиҳати – мазкур телефон Wi-Fi тармоғидан мобил (LTE ёки 5G) тармоққа ва аксинча йўналишда ўтишда умуман узилиш бўлмайди – бунинг қадрини геймерлар жуда яхши билишади. Қизиб кетмаслиги учун унинг аккумулятори ва орқа панели орасига графит қатлами қўйишган.\nRealme X50 Pro Player Edition бош камерасида асосий датчик 48 мегапикселлик Sony IMX586 сенсори бўлиб, у тасвирни оптик барқарорлаштира олади. 8 МПлик иккинчи сенсор эса кенг бурчакли (f/2.4, 119°) объектив билан таъминланган. Бош камера жамланмасида яна ҳар бири 2 мегапикселлик макрообъектив ва чуқурлик датчиги мавжуд. Селфи учун қўшалоқ – 16 МПлик асосий ҳамда 2 МПлик чуқурлик сенсори қўлланган.\nOppo ушбу геймерофонини 1 июндан икки хил – Light Speed Silver ҳамда Phantom Black рангли корпусларда сотувга чиқаради. Унинг тезкор/ички хотираси 6/128 гигабайтлик вариантига 380 доллар нарх белгиланган, 8/128 гигабайтлиги 420 доллар туради, 12/128 гигабайтлиги учун эса 460 доллар тўлашга тўғри келади.\n#Oppo #андроид смартфон #Realme #Oppo Realme X50 Pro Player Edition


ФАРҒОНАНИНГ ФАОЛ АЁЛИ - Ўзбекистон овози газетаси\nФАРҒОНАНИНГ ФАОЛ АЁЛИ\nМоҳирахон Пўлатова Фарғона туманидаги Лоғон қишлоғида жойлашган 49-мактабда ўқитувчи бўлиб ишлайди. Уни тадбирлар ташкилотчиси, Ўзбекистон ХДП фаоли, ҳамқишлоқларининг яқин маслаҳатчиси ва сирдоши сифатида ҳурмат қилишади.\n— Қишлоғимиз аёлларига амалий ёрдам бергим келади, — дейди у. — «ЎзХДПнинг энг фаол аёли» танлови низоми билан танишгач, унда иштирок этишга қарор қилдим. Чунки ғолиб бўлган иштирокчи лойиҳасининг ҳаётга татбиқ этилишига кўмак кўрсатилар экан. Мен эса янги иш ўринлари яратишни истайман.\nЛоғон Фарғона туманининг хушманзара, табиати саховатли, маъданли сув манбаларига эга қишлоғидир. Шунинг учун ҳам бу ерда «Етти булоқ» сиҳатгоҳи, яна бир нечта даволаш масканлари жойлашган. Моҳирахон уларнинг шарт-шароитларини ўрганди. Маълум бўлишича, ётоқ чойшабларига, дераза ойналарига, пардаларга эҳтиёж бору, қишлоқда тикув устахонаси йўқ. Қолаверса, ҳамқишлоқлари хонадонида тўй бўлса, шаҳардаги тикувчиларга югуришади. Лоғонда эса аёлларни иш билан таъминлаш муаммоси бор.\nМоҳирахон тузган лойиҳада тикувчилик ишини 5 та YAMATA-870 тикув машинаси сотиб олишдан бошлаш кўзда тутилган. Туман банкларининг биридан ушбу лойиҳага имтиёзли кредит олинади. Маблағга тикув машинасидан ташқари хомашё – турли матолар харид қилинади.\n— Биз дастлаб тумандаги тиббиёт масканлари ва сиҳатгоҳлар учун уларнинг рамзи туширилган чойшаблар тикамиз. Мижозлар билан шартномалар тузилади. Ҳисоб-китобларга қараганда, олти ойда фойда қила бошлайсиз. Шунда биз таваккал қила оламиз, яъни алоҳида воситачилар, чакана савдо ташкилотлари, якка тартибдаги истеъмолчилар билан ҳам шартнома асосида ишлай бошлаймиз. Бир йилдан сўнг, тикув машиналар сонини ўнтага етказамиз, натижада аёлларга иш ўрни яратилади, — деди Моҳирахон «ЎзХДПнинг энг фаол аёли» танлови Фарғона вилоят босқичидаги тақдимотида.\nҲакамлар Моҳирахоннинг лойиҳасини муносиб баҳоладилар. Умуман, танловда иштирок этган 18 нафар аёлнинг барчаси қизиқарли лойиҳаларни тақдим этишди.\nМасалан, Ўзбекистон тумани вакиласи Дилорахон Деҳқонова «Хотин-қизлар сиёсий фаоллиги — фуқаролик жамиятининг муҳим шарти» йўналишида ўзига хос лойиҳа тайёрлаган. У қишлоқ аёллари учун семинар-тренинглар, давра суҳбатлари ўтказиш, ОАВда уларнинг чиқишларини ташкил этиш, хотин-қизларни жамиятнинг фаол аъзосига айлантиришни таклиф этди.\nТанлов иштирокчилари, шунингдек, «Қонунларимиз — ҳаётимиз асосидир», «Сиёсий ҳозиржавоблик» шартлари бўйича ҳам ўз билимларини синовдан ўтказишди.\nЯкуний натижаларга кўра, ғолибликни данғаралик Санобархон Ирисматова, 2-ўринни Фарғона туманидан Моҳира Пўлатова, 3-ўринни Ўзбекистон туманидан Дилорахон Деҳқонова қўлга киритди.\nТанлов якунида иштирокчиларга вилоят партия кенгашининг диплом ҳамда эсдалик совғалари топширилди.


Кун ояти — Исломобод\nТуркум (Категория):Кун ояти\nوَالَّذِينَ اسْتَجَابُوا لِرَبِّهِمْ وَأَقَامُوا الصَّلَاةَ وَأَمْرُهُمْ شُورَى بَيْنَهُمْ وَمِمَّا رَزَقْنَاهُمْ يُنْفِقُونَ “улар парвардигорларига ижобат этган ва намозни баркамол адо этган зотлардир. уларнинг ишлари ўзаро маслаҳат (билан) бўлур ва биз уларни ризқлантирган нарсалардан (муҳтожларга) эҳсон қилурлар”. (шўро сураси, 38). ушбу ояти каримада Аллоҳ таоло мўмин бандаларини тўртта гўзал сифат билан мақтамоқда. Қандай ҳолат бўлмасин улар роббиларига ижобат…\nЎлимни эслаш ҳамда орзуларни камайтириш ҳақида ояти карималар: “Ҳар бир жон ўлимни тотгувчидир. Ва Қиёмат кунида ҳеч шак-шубҳасиз ажр-савобларингизни комил суратда олурсиз. Бас, ким дўзахдан четлатилиб, жаннатга киритилса, муҳаққақ (бахт-саодатга) эришгай. Бу ҳаёти дунё эса алдагувчи матодир” (Оли Имрон сураси, 185-оят), “Бирон жон эртага нима иш қилишини била олмас. Бирон жон қай ерда ўлишини ҳам…\nБисмиллаҳир Роҳманир Роҳим Ояти карима: Бу китобда шак-шубҳа йўқ, у тақводорларга ҳидоятдир. “Бақара” сураси 2-оят Яъни Қуръони Карим шундай китобки, унинг ҳақлигига ҳеч шак-шубҳа йўқ. Унда ҳамма нарса очиқ-ойдин, аниқ-равшандир. Қуръони Каримнинг бир сифати «тақводорларга ҳидоятдир». Ҳидоят − мақсадга эриштиргувчи лутф билан йўл кўрсатишдир. Тақводорлар эса уқубатга элтгувчи нарсалардан сақланадиган шахслардир. Демак, Қуръони Карим ҳидоятидан…\nislomobod Октябрь 13, 2018 0 Изоҳ\nБисмиллаҳир Роҳманир Роҳим Ояти карима: Ва агар бандамизга туширилган нарсамизга шакингиз бўлса, унга ўхшаш бир сура келтиринг ва рост сўзловчилардан бўлсангиз, Аллоҳдан ўзга гувоҳларингизни чақиринг. Бас, агар қила олмасанглар, ҳеч қачон қила олмайсизлар ҳам, ёқилғиси одамлар ва тош бўлган, кофирлар учун тайёрланган ўтдан қўрқинглар. Бақара 23-24 оятлар. (Тафсири Ҳилолдан) Аллоҳ субҳонаҳу ва таолонинг, «ҳеч…\nБисмиллаҳир Роҳманир Роҳим Ояти карима: “Эй иймон келтирганлар! Жума куни намозга нидо қилинганда, Аллоҳнинг зикрига шошилинг ва савдони қўйинг. Агар билсангиз, бу ўзингиз учун яхъшидир”. Ал-Жумуа сураси 9-оят. (Тафсири Ҳилолдан) Ҳадиси Шариф: Абу Ҳурайра (р.а.)дан ривоят қилинади: “Расулуллоҳ (с.а.в.) жума куни ҳақида шундай дедилар: “Бу кунда шундай фурсат борки, мусулмон банда намоз ўқиш учун…\nislomobod Октябрь 11, 2018 0 Изоҳ\nБисмиллаҳир Роҳманир Роҳим Ояти карима: “Одамларга ҳисоблари яқинлашиб қолди. Улар эса, ғафлатда, юз ўгирувчи бўлган ҳолларда. Қачон Роббиларидан янги эслатма келса, фақат уни ўйнаётган ҳолларида тингларлар”. Ал-Анбиё сураси 1-2 оят. (Тафсири Ҳилолдан) Ҳадиси Шариф: Абу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи ва саллам айтдилар: “Банда маъносини яхши англамаган ҳолда бир сўз гапиради-да,…\nislomobod Октябрь 10, 2018 0 Изоҳ\nБисмиллаҳир Роҳманир Роҳим Ояти карима: “Мўмин ва мўминаларга, улар бирор нарса қилмасалар ҳам, озор берадиганлар, батаҳқиқ, ўз устларига очиқ буҳтон ва гуноҳни олибдилар”. Ал-Аҳзоб сураси 58-оят. (Тафсири Ҳилолдан) Ҳадиси Шариф Абу Мусо Ашъарий р.а. дан ривоят қилинади: Расулуллоҳ саллоллоҳу алайҳи васаллам: “Сочига оқ тушган мусулмонни, Қуръонни ҳифз қилиб, унда ғулувга кетмаган ва ундан узоқлашмаган қорини…\nislomobod Октябрь 8, 2018 0 Изоҳ\nБисмиллаҳир Роҳманир Роҳим Ояти карима: “Ва ўз нафсимни оқламайман. Албатта, нафс, агар Роббим раҳм қилмаса, ёмонликка кўп ундовчидир. Албатта, Роббим мағфиратли ва билгувчидир”, деди. Юсуф сураси 53-оят. (Тафсири Ҳилолдан) Ҳадиси Шариф: Абу Ҳурайра розияллоҳу анҳу Расулуллоҳ соллаллоҳу алайҳи васалламдан ривоят қилади: «Ким (рўзадор ҳолида) ёлғон сўз ва унга амал қилишни ташламаса, Аллоҳ таоло у…\nislomobod Октябрь 3, 2018 0 Изоҳ\nБисмиллаҳир Роҳманир Роҳим Ояти карима: “Ер юзида ўрмалаган нарса борки, уларнинг ризқи Аллоҳнинг зиммасидадир. У уларнинг турар жойларини ҳам, борар жойларини ҳам билур. Ҳаммаси очиқ-ойдин китобдадир”. Ҳуд сураси 6-оят. (Тафсири Ҳилолдан) Ҳадиси Шариф: Саҳл розияллоҳу анҳудан ривоят қилинади: “Набий соллаллоҳу алайҳи васаллам: «Ким менга икки оёғи орасидаги нарсанинг ва икки жағи орасидаги нарсанинг…\nБисмиллаҳир Роҳманир Роҳим Ояти карима: “Аллоҳга ва Унинг Расулига итоат қилинг. Ўзаро низо қилманг, у ҳолда тушкунликка учрайсиз ва куч қувватингиз кетади. Ва сабр қилинг. Албатта, Аллоҳ сабр қилувчилар биландир.”. ал-Анфол сураси 111-оят. Ғалаба омилларидан бири – Аллоҳга ва унинг расулига итоат қилиш бўлиб, у нафақат уруш майдонидаги, балки барча соҳалардаги ғалаба ва муваффақиятларнинг…


Эшшакларга кулманглар,Улар бари полвондир.\nЭшшакларнинг ақли кам –\nДеган гаплар ёлғондир,\nОғир юкни тортишса.\nАсло кулмас эдингиз\nЮкни сизга ортишса,\nЭшак ашула айтганича қишлоққа кириб келиб, ҳаммадан олдин бу атрофдаги энг кекса ва обрўли ҳайвон ҳисобланган Ҳўкиз оғанинг ҳузурига борди. Дарахтнинг остига ёнбошлаб олиб, бўйни етадиган жойлардаги ўт-ўланни эрмак қилиб ётган Ҳўкиз оға Эшакнинг саломига эринибгина бош қимирлатди.\n– Ҳа, Билимдон, нима гап? .\n– Фермадан бизга оқсоқол юборибдилар, – деб ҳангради Эшак. – Ҳаммамиз яйловга марҳамат қилгаймиз. Катта мажлис бўладурмиш.\nҲўкиз оға пешанасини тириштириб, секин ўрнидан турди. Елкасини дарахтга ишқалаб қашларкан, ўзича ғудранди:\n– Ўлай агар бу дунёнинг ишларига тушунсам. Фермаси қаерда-ю, оқсоқоли ким бўлдийкин? Ишқилиб, қариган пайтимда мени яна омоч судрашга мажбур қилишмасин-да...\nЭшак ҳангира-ҳангир қилиб юриб, бошқа ҳайвонларни ҳам бир зумда йиғиб келди. Ҳўкиз оға уларга қўшилиб, яйлов сари нохуш одимлаб бораркан, йўл-йўлакай Эшакдан сўради:\n– Менга қара, Билимдон. Ўша оқсоқолинг ким ўзи?\nЭшак ҳар эҳтимолга қарши теваракка олазарак эловлаб олиб, пастроқ товушда деди:\n– Очиғини айтгаймизки, ўзи кўримсизгина бир Улоқ. Лекин, қарангки, ўша эчкиваччанинг бўйнида кумуш қўнғироғи бор!\n– Қўнғироқ ростданам ўзиникимикин, ҳов? – дея тилини осилтириб гап қистирди Олапар исмли Ит. – Менимча, сени лақиллатгандир-ов, вов!\nКўпдан буён шубҳасини айтишдан ўзини зўрға тийиб турган қизиққон Бўталоқ бу гапдан кейин тилига эрк бериб, дангал сўз бошлади:\n– Олапар тўғри айтяпти. Ўша эчкиваччанинг шартта думини тугиб, келган жойига қайтариб қувиш керак. Бориб аммасига оқсоқоллик қилсин!\n– Тўғри! – деди Қўзичоқ, Бўталоқнинг фикрини маъқуллаб.\n– Менимча, бундай қилиш яхшимас, – ўз одатига кўра, босиқлик билан муносабат билдирди Ҳўкиз оға. – Аввал у билан тўғриликча гаплашиб кўрганимиз тузук. Қани, мақсадини билайлик-чи.\nҚўзичоқ бу сафар ҳам бошини қимирлатди:\n– Ҳўкиз оғанинг гапида жон бор, – Бўталоқдан кўра мулоҳазалироқ эканини барчага билдириб қўйиш учун атайлаб салмоқли тарзда сўзлади Эшак. – Олдин яхшиликча фикрлашиб кўргаймиз. Агар мендек полвонниям алдашга ботинган бўлса, ўша эчкиваччани шахсан ўзим...\nЭшакнинг кариллаши кекиртагида қолди. Дўнглик ортидан Улоқча чиқиб келаётганини кўриб, дарров ўзини ўнглади ва шахдам одимлаб, унинг истиқболига юрди:\n– Подани йиғиб келдим, ҳукмдорим!\nУлоқча: «Сенга раҳматнома эълон қиламан, Билимдон», дея Эшакни оғзаки рағбатлантирган бўлди. Сўнг, бошқа ҳайвонларга юзланиб, уларга наридан-бери разм солгач, дабдабали оҳангда мурожаат қилди:\n– Салом, ҳайвонлар!\nҲайвонлар бирин-кетин маъраб-мўвраб алик олишди. Энг охирида Олапар чўзиқ вовуллаб қўйди. Оқсоқол афтини буриштириб, унга ҳафсаласиз тикилди.\n– Яйлов бу ўтхўр ҳайвонларнинг жойи, – Олапарни заррача менсимасдан сўз қотди у. – Сен бу ерда нима қилиб юрибсан, итдан тарқаган?\nБўрибосар аждодларининг арвоҳини безовталантирувчи муомаладан жаҳли чиққан Олапар бурнини титратиб, қулоғини диккайтирди. Лекин, ваколати ҳозирча номаълум бўлган оқсоқолга ўчакишишдан ўзини тийиб, вазифаси Қўзичоқни яйловда қўриқлаб юришдан иборат эканлигини ётиғи билан тушунтиришга интилди.\n– Қўзичоққа пойлоқчилик қилишингга рухсат беришим мумкин, – дея Итга бироз ён босган бўлди Улоқча. – Бироқ, сени яйловда акиллаш ҳуқуқидан маҳрум қиламан!\nБиз қоринни тўйдириб дам олаётганимизда, сен атрофимизда улиб юришинг тартибга хилоф нарса.\nНима дейишини билмай қолган Олапар Ҳўкиз оғага зимдан илтижоли қараб қўйди. Олапарга қолса-ку, бунақа бетасир хўжайинлардан ўнтасини бирпасда пийпалаб ташлаган бўларди. Аммо, кўпчиликнинг, кўпчилик бўлгандаям, эски қадрдонларининг райига қарамай иш кўриш буткул одобсизлик ҳисобланарди. Шуни ўйлаб, тишини тишига қўйиб турарди.\nҲўкиз оға Итнинг аҳволига тушуниб, сабрингга балли, дегандек, унга маънодор бош ликиллатди. Сўнг Улоқчага юзланиб, деди:\n– Бу адолатдан эмас, оқсоқол. Олапар кўпдан бери биз билан бирга яшайди. Баримиз ака-укадек бўпкетганмиз.\n– Жудаям нотўғри мўвраяпсиз, – дея Ҳўкиз оғага эътироз билдирди Улоқча. – Сиз укам деб атаётган бу Ит бир кунмас бир куни биронтамизнинг суягимизни «қирт-қирт, қирт-қирт, қирт-қирт» қилиб ғажиши мумкин. Хўш, шуми адолат?\nҲўкиз оғанинг бирдан ғаши келиб, безанглаганича ерни тепкилай бошлади. Улоқча унга таажжубланиб боқаётганини кўрган Эшак, шоша-пиша изоҳ берди:\n– Илтимос, ҳукмдорим, Ҳўкиз оғага бундан кейин «хўш» деган гапни ишлатмагайсиз. Бу зот “хўш” деган гапни ёмон кўрадурлар.\n– Сиздан қайтариб сўраяпман, Ҳўкиз оға, – дея ўзини яна қозиликка солди Улоқча. – Суягимизни роҳатланиб ғажийдиган маҳлуқ бизга дўст бўлиши мумкинми?\nЎзининг ортиқча донолиги билан эмас, балки салобати билан бировларга сўзини ўтказишга ўрганиб қолган кекса Ҳўкиз маҳмадана Улоқчанинг унчалар қалтис бўлмаган саволига жавоб тополмай, тилитутилиб қолди. Бундан фойдаланган оқсоқол ҳукмини кўпчиликка тасдиқлатиб олишга уринди:\n– Шундай қилиб, ҳаммамиз бир қарорга келдик, яъни Олапар яйловда вовиллаш ҳуқуқидан маҳрум этилди. Бугундан бошлаб, унинг бу ўртада акиллаганини эшитмаслигимиз керак.\nЯнгича тартибнинг биринчи қурбони бўлган Ит, тарафимни оладиганлар топилиб қолар, деган умидда кўзини жовдиратиб, турганларга бир-бир қараб чиқди. Қишлоқдошлари ундан кўзларини олиб қочишаётганини кўриб, бирдан маъюс тортди.\n– Ир-р, хап! – деб алам билан сўз бошлади Олапар. – Демак, энди мен ғинг демасдан юришим лозим. Шунақами?\nОлапарнинг қишлоқдошлари унга ўнғайсизланиб қараб қўйишиб, яна бошларини эгишди.\n– Мен бундай яшолмайман, оғайнилар, – хазин сўзлашда давом этди Олапар. – Ўзларинг ўйлабкўринглар, яйловдан бегоналар ўтиб қолгудек бўлса, қандай қилиб уларга акилламасдан тура оламан? Ё бўлмаса, биронта лочин Қўзичоқнинг устида айланиб қолди дейлик. Бунақада ҳуримасдан бўладими? Айтинглар, ҳов, вов-вов! Мени кечқурунлари занжирга боғлаб қўйишгани ҳам етар. Ҳеч бўлмаса, вовуллаб турмасам бу кунимдан ўлганим минг марта яхши. Энди сизлар билан яйловда юролмайман, оғайнилар. Мен қишлоққа кетаман. Хайр, ир-р!\nЎзининг итлик шаънини барча нарсадан устун қўйиб ўрганган Олапар ношуд дўстларидан аразлаб, шартта орқага бурилди-да, хафагарчиликдан думини судраганича қишлоққа қайтиб кетди.\nҲўкиз оға таҳқирланган Олапарнинг ортидан бир неча фурсат хомуш термилиб тургач, Улоқчага босиқлик билан мўвради:\n– Барибир яхши иш бўлмади, оқсоқол. Бу Ит умрида ҳеч биримизга душманлик қилмаганиди.\n– Лекин, дўст ҳам эмас! – тағин ўзиникини маъқуллади Улоқча. – Ўтхўр ўтни ўйлайди, суякхўр – суякни. Иккала гала аралашган жойда қон тўкилади.\nҲўкиз оға пича мулоҳазаланиб олиб, деди:\n– Тўғри, Ит – суякхўр, аммо йиртқич эмас. Шу нарсанинг фарқига бормадинг шекилли, оқсоқол...\nТуялар кенглик ва эркинликни, ҳаттоки, ҳаёт учун энг зарур бўлган тўқлик ва ҳаловатдан ҳам устун қўйишади. Карвонбошиларнинг гапи чин бўлса, туялар саксовулни авлиё ўсимлик ҳисоблашар, унинг қаршисида чўк тушишиб, «Бизни тор кўчаларда юриш-у, сассиқ оғилхоналарда ётишдан асрагин», дея илтижо қилишар экан. Ота-боболарининг бу хусусияти Бўталоққа ҳам қон орқали озми-кўп ўтган бўлиб, ҳар қандай таъқиб ва чеклашларни ўлгудек ёмон кўрарди.\nБахти қора Олапар ўксинганича қишлоқ томон йўл олганидан сўнг, оқсоқолнинг пойқадами яйловга қутлуғ келмаганини сезган Бўталоқ тажангланиб пихиллади. Ҳўкиз оға: «Шу нарсанинг фарқига бормадинг шекилли, оқсоқол», дея бош тебратганида, яна ўзини тутиб туролмади.\n– Бу қанақасига оқсоқол бўлсин, Ҳўкиз оға? – деб жириллади у. – Бизни бир-биримизга гиж-гижлаш учун орамизга кирволган ғаламис бу!\n– Тўғри! – деди Қўзичоқ.\nЭндигина амалга миндим деганида, ишнинг чаппасига кетаётганидан ташвишланган Эшак ғалаёнчи Бўталоқнинг тилини тийиб қўйишга ошиқиб, кўзини ола-кула қилди:\n– Ўпкангни босвол, Бўталоқ! Оқсоқол тўғри қилдилар. Биз ўт егаймиз, Ит емагай. Бунақа олифтачилик бизга ҳурматсизликдур.\nҚўзичоқ бу гал Эшакнинг ёнини олди:\n– Муғамбир эчкивачча Билимдонни ўзига оғдириб олганга ўхшайди, – атрофдагиларни ҳушёрроқ бўлишга чорлади Бўталоқ. – Эшак бизга сотқинлик қиляпти, биродарлар.\n– Тўғри! – ўйланиб ўтирмай қичқирди Қўзичоқ.\nЭшакнинг кўзлари туйқус бежо ўйнаб кетди. Сири очилиб қолишидан чўчиб, Бўталоққа бор овозда давара қилди:\n– Нималар деяпсан, букри? Мени ҳали ҳеч ким бозорга солмаган. Мен бирор марта сотилмаганман. Ва сотилмагайман!\nБўталоқ пандавақи Эшакнинг гапларига парво қилмай, бу жиккак Улоқчанинг ҳақиқий оқсоқоллигига барибир ишонмаслиги, бўйнидаги қўнғироқни бирон жойдан ўмарган бўлиши мумкинлигини айтиб, ўз фикрида туриб олди. Бошқаларда ҳам иккиланишга ўхшаган кайфият пайдо бўлди.\nУлоқча ҳали жуда ёш эса-да, сал нарсага довдираб қоладиганлар тоифасидан эмасди. У, қай вазиятда бўлмасин, рақибини чалғитишга, ундан устун келишга уринар, тахликага тушганини на кўзидан, на хатти-ҳаракатидан сезиб бўларди. Табиийки, бу сафар ҳам бўш келмади.\n– Вей, бели дўнгалак! – дея Бўталоққа сапчиланди у. – Минг марта шукур қилгинки, «Бабачоқ» фермасида эмассан. Йўқса, оқсоқолни тан олмаганинг учун аллақачон гўштга тортилган бўлардинг!\n– Тупурдим ўша фермангга! – тап тортмай бўкирди жиззаки Бўталоқ. – Ферманг ҳам, ҳайвонларни гўштга тортадиган тарозинг ҳам ўзингга буюрсин.\nМабодо, бу жинқарчанинг фермадан юборилган оқсоқоллиги рост бўлса, уни ҳақоратлашнинг оқибати яхшиликка олиб бормаслигидан хавфсираган Ҳўкиз оға авжланаётган жанжални босишга, масалани шовқин-суронсиз ҳал этишга уринди. У тумшуғининг учини Бўталоққа тўғрилаб, «пича жим бўл» дегандек, кўзини лўқ қилиб тургач, Улоқчага юзланиб, мулойим тарзда гап бошлади:\n– Кўнглингга олмагин-у, ука, сени юқоридан хўжайин қилиб юборишганига жамоатнинг ишонгиси келмаяпти. Сен бўйнингдаги қўнғироқни пеш қиляпсан. Ким билади, балки уни ҳақиқатанам бирор жойдан ўғирлагандирсан. Бунақа нарсани баъзан йўлдан топволиш ҳам мумкин. Оқсоқоллигингни исботловчи бошқа дурустроқ далил кўрсатсанг, яхши бўларди.\nҲануз қони қайнаб турган Бўталоқ пўписа аралаш гап қистирди:\n– Билвол! Бошқа далилинг бўлмаса, кетингга тепиб ҳайдаймиз!\nУлоқча қанчалар сурбет бўлмасин, олдига қўйилган янги талабни эшитиб, андак эсанкираб қолди. Аҳволини бошқаларга сездирмаслик учун ўзини иложи борича хотиржам тутишга тиришиб, кўз сузганича хиёл илжайди. Бу туришидан «бошқа далил ҳам бор, лекин уни сизларга кўрсатиш шартмикин», деган маънони уқиш мумкин эди.\n– Бошқа далил керак денглар? – дея, турганларга писандсиз кўз югуртиб чиқди у. – Оббо, сизлар-ей...\nУлоқча шундай деди-ю, гапни қандай давом эттиришни билмай, бошини қашлади. Қашинаётганида олдинги туёқчаси бехосдан қулоғидаги мис тамғага тегди. Шу заҳоти Улоқчанинг бошида ярқ этиб бир фикр чақнади-ю, чеҳраси ёришди.\n– Далил бор! – деб қичқирди у. – Мана, бошқа далил! Қулоғимдаги мисни кўряпсизларми? Оқсоқоллик тамғаси бу. Рақамлариям бор.\nУлоқча теграсида турганларга қулоғини бир-бир кўрсатиб: «Ишонмасанглар, ўқиб кўринглар. Ораларингда саводлилар топиладими?!» – деб даврани айланаётганида, Эшак: «Савод, мана, бизда бор, ўнгача санашни билгайман», дея олдинга чиқиб, тамғага узоқ тикилиб қолди. Эшакнинг безовталанаётганини кўриб, ҳамма ҳайвонлар сингари у ҳам ғирт саводсиз эканини пайқаган Улоқча ўз ёрдамчисига кўмаклашгиси келди:\n– Нол, нол, тўқсон тўққиз деб ёзилган. Тўғрими?\nБу сўз Эшакнинг жонига ора кириб: «Қаранг-га, шунақа деб ёзишибди-я», дея ҳангради. Улоқча энди қулоғини Ҳўкиз оғага тутди:\n– Бу тамғани фермада ёпиштиришган. Яна қанақа далил керак, хўш?\nҲўкиз оғанинг бирдан бурни титраб: «Яна «хўш» дейди-я, яна «хўш» дейди-я», деб, жойида депсина бошлади. «Бабачоқ» фермасида фақат қўй-эчкиларгина боқилар, Улоқча бошқа турдаги ҳайвонларни кўрмай улғайган, шу боис, уларнинг феъл-атворидан ҳам бехабар эди.\nЭнди, ҳўкизлар «хўш» деган сўзни нега ёқтирмаслигига тўхталиб ўтайлик. Одамлар бу жониворлардан асосан деҳқончиликда фойдаланишади, яъни уларга омоч қўшиб, ер ҳайдашади. Омочни судраб бораётган ҳўкиз мабодо издан сал четга чиқадиган бўлса, қўшчи: «Хўш! Хўшка!» – деб уни бир қамчилаб қўяди. Ҳўкиз зоти «хўш» деган гапни эшитганда, бир сапчиб тушиши шундан.\n– Сизга айтувдим-ку, ҳукмдорим, – Улоқчани такрор огоҳлантирган бўлди Эшак. – Ҳўкиз оға «хўш» десалар аччиғлангай.\n– Узр, билмасдан “хўш” деворибман, – дея Ҳўкиз оғани тинчлантирди Улоқча ва қулоғини унга яқинроқ тутди. – Мана, тамғани яхшилаб кўрволинг.\nҲўкиз оға ўзини босиб олиб, тамғага бор диққатини жамлаб тикилди. Мисни олдин ҳидлади, кейин сал ялаб кўрди, «ум-м» дея пича мулоҳазаланиб турди.\n– Тамға қулоққа жудаям ўхшатиб чапланган, – деди у, ниҳоят шерикларига юзланиб. – Бунақа нозик иш анча-мунча ҳайвоннинг қўлидан келмайди. Улоқчанинг фермадан юборилгани, менимча, тўғри.\nЭшак бу гапдан янада жонланди:\n– Айтувдим-ку, бу оқсоқол ҳақиқий деб. Нима, каллам ошқовоқмиди?\nБўталоқнинг кўнгли баттардан хижиллашди. Унинг танасидаги ҳар бир томчи қон эркка ташна, баданидаги ҳар бир тук таъқибга душман эди. Қандайдир эчкича бўйнидаги кумуш қўнғироқ ва қулоғидаги мис тамғага асосланиб, эндиликда уларга хоҳлаган буйруғини бериши мумкинлиги Бўталоққа беҳад алам қилаётганди.\n– Сизларга тушунмаяпман, биродарлар, – белини қайиштириб, гавдасига қараганда жуда қисқа кўринувчи думини тиккайтирди у. – Ҳақиқийми, қалбакими, ўзи бизга оқсоқолнинг нима кераги бор? Оқсоқол дегани бизга қўшимча ем ёки хашак бериб турса, бошқа гап эди. Буйруқни еб бўлмаслигини ҳаммамиз биламиз. Шундай экан, бунақа хўжайинни бир тепиб, фермасига учирворсак-чи!\nБошқа ҳайвонлардан бирон-бир садо чиқмади. Шунда, Улоқча Бўталоққа салмоқланиб яқинлашди-да, дағдағани кучайтирди:\n– Ҳў, ўқимаган! Сиёсий томондан ғирт жинни экансан! Ўз яйловингдан ташқарида нималар бўлаётганини биласанми? Ҳамма жойда аҳвол шу – ҳар ким хоҳлагандай яшашга чек қўйилиб, жамоа бўлиб кун кўришга ўтиляпти, тартиб-интизом ўрнатиляпти. Мабодо, мени ҳайдасанглар, мендан кучлироғини юборишади. Масалан, қулоғига оқсоқоллик тамғаси ёпиштирилган Йўлбарс сендақаларни тезда мулла қипқўйган бўларди.\n– Қанақа тартиб-интизомни гапиряпсан? – жириллашдан тийилмади Бўталоқ. – Сен келмасингдан бурун тинчгина тирикчилик қилиб юрувдик. Орамизга қўшилдинг-у, яйловда тўпалон бошланди. Шуми тартиб ўрнатиш?\nУлоқчанинг ўрнида бошқа ҳайвон бўлганида, мантиққа таяниб айтилган бу сўздан эсанкираб, жўяли жавоб тополмай қолиши ҳеч гап эмасди. Бироқ, бизнинг қаҳрамонимиз «мантиқ», «асосли фикр» деган нарсалар билан ҳисоблашиб ўтирадиган анойилар сирасига кирмасди. Шу боис, қиттай иккиланмасдан, дангал жавоб қилди:\n– Тинч жойда тартиб ўрнатиб бўларканми, хумбош? Тартиб ўрнатиш учун, қоидага кўра, олдин тўпалон чиқариш керак бўлади!\n– Қаранг-га! – Улоқчанинг донолигига қойил қолди Эшак. – Мана гап қаерда экан!\nБўталоқ бир сурбет Улоқчага, бир қўрқоқ ва гўл шерикларига қараб қўйиб, жаҳл билан четга туфлади. (Davomi)


«Андижон» клубида раҳбарият ўзгарди. Энди жамоага шприц заводи ҳомийлик қилади\n«Андижон» футбол клубининг таъсисчиси ва директори Маъруф Абдусаломов клуб бошқарувини «Макро фарм» МЧЖ раҳбари Журъатбек Қувватовга топширди. Тадбиркор Журъатбек Қувватов клубга ҳомийлик қилишни ўз зиммасига олган. Клубда жиддий ўзгаришлар рўй бериши кутилмоқда.\n«Бундан буён Андижон футболида янги тизим яратилиб, асосий эътиборни маҳаллий истеъдодли футболчиларга қаратмоқчимиз. Босқичма-босқич мустаҳкам инфратузилма қурилади, жорий йилнинг ўзида база қиламиз, автобус оламиз, стадионни тўғрилаймиз, жамоани шакллантирамиз. Биринчи навбатда пойдеворни мустаҳкамлайлик, ўзимизнинг ёшларни олиб чиқайлик. Бу йил бир таваккал қилиб, маҳаллий ўйинчиларга имкон берайлик.\nҲозир асосий вазифа пойдевор қуриш, маҳаллий ёшларга эътибор қаратиб, жамоанинг Суперлигадаги ўрнини сақлаб қолишдан иборат. Кейинги йилдан эса янги вазифа ва марралар қўйилади», деб Андижон вилояти футбол ассоциацияси вице-президенти Бекзод Каримовнинг сўзларини келтирмоқда Tribuna.uz мухбири.\nМаълум бўлишича, эндиликда «Андижон» тўлалигича шприц ишлаб чиқарувчи «Макро фарм» МЧЖ ҳомийлигида бўлади. Ҳокимлик жамоанинг ишларига аралашмайди ва уни молиялаштирмайди.